open-index/open-wikipedia-markdown huggingface dataset:
കുത്ബുദ്ദീൻ അൻസാരി (നാടകം)

ഗുജറാത്ത് കലാപത്തിൽ പ്രാണരക്ഷയ്ക്കു കേഴുന്ന യുവാവിന്റെ കഥ പറയുന്ന നാടകമാണ് **കുത്ബുദ്ദീൻ അൻസാരി**.  കുത്ബുദ്ദീൻ അൻസാരിയായി വേഷമിടുന്നത് കുത്ബുദ്ദീനുമായി രൂപസാദൃശ്യമുള്ള കേരള കൗമുദി സീനിയർ ഫോട്ടോഗ്രാഫർ ജിതേഷ് ദാമോദറാണ്. തിരുവനന്തപുരത്ത് സൂര്യ ഫെസ്റ്റിവലിൽ ഈ നാടകം ഏറെ ശ്രദ്ധനേടിയിരുന്നു. ഗുജറാത്ത് കലാപ സമയത്ത് കലാപകാരികളുടെ കരുണയിൽ ജീവിതം തിരിച്ചുകിട്ടിയ കുത്ബുദ്ദീന് പിന്നീടുണ്ടാകുന്ന അനുഭവങ്ങളും ആത്മസംഘർഷങ്ങളുമാണ് നാടകത്തിലുള്ളത്. വേൾഡ് പ്രസ് ഫോട്ടോഗ്രഫി അവാർഡ് ലഭിച്ചിട്ടുള്ള ആർക്കോ ദത്ത ഗുജറാത്ത് കലാപത്തിനുശേഷം എടുത്ത അഹമ്മദാബാദിലെ കുത്ബുദ്ദീൻ അൻസാരിയുടെ ചിത്രമാണ് ഈ നാടകത്തിന്റെ മുഖ്യ പ്രചോദനം. കലാപകാരികളിൽനിന്ന് രക്ഷപ്പെട്ട് ബംഗാളിൽ അഭയംതേടിയ അൻസാരിയുടെ കലാപകാലത്തെ മാനസിക സംഘർഷങ്ങൾ അനാവരണംചെയ്യുകയാണ് "കുത്ബുദ്ദീൻ അൻസാരി" എന്ന ഏകപാത്ര നാടകം. . സംവിധാനം ഗോപി കുറ്റിക്കോൽ. കലാസംവിധാനം നേമം പുഷ്പരാജ്. 
## വിവാദം
നാടകം ഗുജറാത്ത് മുഖ്യമന്ത്രി നരേന്ദ്രമോഡിയെ കരിവാരിത്തേക്കുന്നതാണെന്നാരോപിച്ച് ബി.ജെ.പി.-ഹിന്ദു ഐക്യവേദി പ്രവർത്തകർ നാടകത്തിനെതിരെ ഭീഷണി മുഴക്കിയതിനെ തുടർന്ന് അവതരണം ഉപേക്ഷിച്ചു.
## അവലംബം


വർഗ്ഗം:മലയാളനാടകങ്ങൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:മലയാളനാടകകൃതികൾ
എൻ.പി. ചെക്കുട്ടി

കേരളത്തിലെ അറിയപ്പെടുന്ന പത്രപ്രവർത്തകനും എഴുത്തുകാരനുമാണ് എൻ പി ചെക്കുട്ടി. തേജസ് ദിനപത്രത്തിന്റെ മുഖ്യ പത്രാധിപരായിരുന്നു.

## കുടുംബജീവിതം

പുതുശ്ശേരി പാറോൻ രാരുക്കുട്ടിയുടെയും തിരുമാലയുടെയും മകനായി 1958 ജൂൺ 10ന് കോഴിക്കോട് ജില്ലയിലെ ഓമശ്ശേരി പഞ്ചായത്തിലെ വെണ്ണക്കോടിൽ ജനിച്ചു. ഭാര്യ: രാജലക്ഷ്മി. മക്കൾ: അമൃത,പ്രഫുൽ

## വിദ്യഭ്യാസം
എം.എൽ.പി.എസ് വെണ്ണക്കോട്, ഗവ. ഹൈസ്‌കൂൾ കൊടുവള്ളി, മലബാർ ക്രിസ്ത്യൻ കോളജ് എന്നിവിടങ്ങളിലെ പഠനത്തിനു ശേഷം കാലിക്കറ്റ് യൂനിവേഴ്‌സിറ്റി നിന്നും ഇംഗ്ലീഷിൽ ബിരുദാനന്തര ബിരുദം നേടി. 

## പൊതുജീവിതം
കൊടുവള്ളി ഹൈസ്‌കൂൾ സ്പീക്കറായും മലബാർ ക്രിസ്ത്യൻ കോളജ്, കാലിക്കറ്റ് യൂനിവേഴ്‌സിറ്റി യൂനിയൻ ചെയർമാനായും യൂനിയൻ എഡിറ്ററായും വിദ്യാർഥി രാഷ്ട്രീയത്തിൽ സജീവമായ ചെക്കുട്ടി എസ്.എഫ്.ഐ ജില്ലാകമ്മിറ്റിയംഗം(1975-77), സംസ്ഥാന കമ്മിറ്റിയംഗം(78-84), ഇൻസ്റ്റിറ്റിയൂട്ട് ഓഫ് കമ്മ്യൂണിക്കേഷൻ ജേണലിസം ഗവേണിങ് ബോഡി ചെയർമാൻ, കാലിക്കറ്റ് പ്രസ്‌ക്ലബ് ചെയർമാൻ(2000-02) ആയും പ്രവർത്തിച്ചിട്ടുണ്ട്. 

ദേശാഭിമാനി, ഇന്ത്യൻ എക്‌സ്പ്രസ്, കൈരളി ടി.വി., മാധ്യമം എന്നീ പത്ര സ്ഥാപനങ്ങളിൽ ജോലി നോക്കിയിരുന്ന ചെക്കുട്ടി തേജസ് ദിനപത്രം തുടങ്ങിയതു മുതൽ പത്രത്തിന്റെ എക്‌സിക്യൂട്ടിവ് എഡിറ്ററായിരുന്നു.
2012 മെയ് മുതൽ തേജസ് നിറുത്തുന്നത്വരെ അതിന്റെ മുഖ്യ പ്രത്രാധിപരായി തുടർന്നു‌. ദേശാഭിമാനിയിൽ പത്രപ്രവർത്തനം തുടങ്ങിയ ചെക്കുട്ടി പാർട്ടി മൂല്യങ്ങളിൽ നിന്നു വൃതിചലിക്കുന്നു വെന്നും പ്രത്യയശാസ്ത്ര നിലപാടുകളിൽ മാറ്റം വരുത്തുന്നുവെന്നും ആരോപിച്ച് പത്രത്തോടും പാർട്ടിയോടും വിടപറഞ്ഞു.

## പുരസ്‌ക്കാരങ്ങൾ
കേരള സാഹിത്യ അക്കാദമിയുടെ സി.വി കുമാർ എൻഡോവ്‌മെന്റ് അവാർഡ്, മഹാവീര ജൈൻ മെമ്മോറിയൽ അവാർഡ് തുടങ്ങിയ പുരസ്കാരങ്ങൾ നേടിയിട്ടുണ്ട്.

## കൃതികൾ
*മുഹമ്മദ് അബ്ദുർറഹ്മാന്റെ ജീവചരിത്രം(ഇംഗ്ലീഷ്- മലയാളം)
*കേരളത്തിന്റെ ആധുനികരണം
*ജനകീയാസൂത്രണം: ഒരു സംവാദം
*മീഡിയാ ഫോക്കസ്(എഡിറ്റർ)
*നരകത്തിൽ നിന്നൊരാൾ(വിവർത്തനം)

## അവലംബം

*http://mediafocus.8m.com/edit-2.htm 
## പുറത്തേക്കുള്ള കണ്ണികൾ
*http://www.chespeak.blogspot.in/

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:കേരളത്തിലെ എഴുത്തുകാർ
വർഗ്ഗം:പത്രാധിപർ
ചെമ്പ് (വിവക്ഷകൾ)

* ചെമ്പ് - ലോഹം
* ചെമ്പ്, കോട്ടയം ജില്ല - സ്ഥലം
* ചെമ്പ് ഗ്രാമപഞ്ചായത്ത് - ഗ്രാമപഞ്ചായത്ത്
അവൽ മിൽക്ക്

മലബാറിൽ പലഭാഗങ്ങളിലും കാണുന്ന ഒരു പാനീയമാണ് **അവൽ മിൽക്ക്** അല്ലെങ്കിൽ **അവിൽ മിൽക്ക്**. സാധാരണ, വീടുകളിൽ ഇതുണ്ടാക്കാറില്ല. ഏകദേശം അവൽ പ്രഥമനോട് സാമ്യം തോന്നുന്ന ഈ വിഭവം ചെറുനഗരങ്ങളിലും വഴിയോരങ്ങളിലും കൂൾബാറുകളിലും വ്യാപകമായി കാണാവുന്നതാണ്. അരി ഇടിച്ചുണ്ടാക്കുന്ന കട്ടി കൂടിയ ചുവന്ന അവലാണ് ഇതിനായി ഉപയോഗിക്കുന്നത്. 

## ചേരുവകൾ
*ഒരു ഗ്ലാസ് പാൽ
*ചെറുപഴം 3-4 എണ്ണം
*3, 4 ടീസ്‌പൂൺ അവൽ
*വെള്ളം കാൽ ഗ്ലാസ് മതിയാവും
*ഒരല്പം ഏലക്ക (ഒന്നോ രണ്ടോ മതിയാവും) ചതച്ചെടുത്തത്
*കുറച്ച് ഉണക്ക മുന്തിരി
*ആവശ്യത്തിന് പഞ്ചസാര
*വറുത്ത തൊലികളഞ്ഞ കടലമണികൾ

## ഉണ്ടാക്കേണ്ട വിധം
പഴങ്ങൾ തൊലി കളഞ്ഞ് മിക്സിയിൽ ഇട്ട് തണുത്ത പാലും (വെള്ളം വേണമെങ്കിൽ വെള്ളവും) പഞ്ചസാരയും ചേർത്ത് ഒന്നു അടിച്ചെടുക്കുക. അതിലേക്ക് ബാക്കിയുള്ള അവൽ, ഏലക്ക, മുന്തിരി ഒക്കെ ചേർത്ത് ഒന്നുകൂടി ഒന്ന് അടിച്ചെടുക്കുക. അവൽ അധികം പൊടിഞ്ഞ് പോവാത്ത രീതിയിൽ വേണം മിക്സിയിൽ അടിക്കാൻ. ചെറിയ പീടികകളിൽ പഴം ഗ്ലാസിലിട്ട് മരക്കഷണം കൊണ്ട് ഉടച്ചാണ് അവിൽ മിൽക്ക് തയ്യാറാക്കാറ്.

## സ്പെഷ്യൽ അവിൽ മിൽക്ക്

പാലിനു പകരം ഐസ്ക്രീമും  ചേർത്ത് ചെറിപ്പഴവും മറ്റു അലങ്കാരങ്ങളും ചെയ്ത് തയ്യാറാക്കുന്നതാണ് സ്പെഷ്യൽ അവിൽ മിൽക്ക്.

 .
വർഗ്ഗം:പാനീയങ്ങൾ
എൻ. വരദരാജൻ

സിപിഐ(എം) മുൻ കേന്ദ്രകമ്മറ്റിയംഗമായിരുന്നു **എൻ. വരദരാജന്**‍ (ജീവിതകാലം: 1924 – ഏപ്രിൽ 10, 2012). സിപിഐ(എം) തമിഴ്നാട് സംസ്ഥാനസെക്രട്ടറിയും മുൻ എംഎൽഎയുമായിരുന്നു ഇദ്ദേഹം. തമിഴ്നാട്ടിലെ ഡിണ്ടിഗലാണ് സ്വദേശം.

## അവലംബം
വർഗ്ഗം:സി.പി.ഐ.എം. നേതാക്കൾ
വർഗ്ഗം:തമിഴ് രാഷ്ട്രീയ നേതാക്കൾ
വർഗ്ഗം:തമിഴ്‌നാടിൽ നിന്നുമുള്ള കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നേതാക്കൾ
വർഗ്ഗം:1924-ൽ ജനിച്ചവർ
ഗവണ്മെന്റ് ഹയർ സെക്കൻഡറി സ്കൂൾ, കുളക്കട

200px|right
കൊല്ലം ജില്ലയിൽ കൊട്ടാരക്കര താലൂക്കിലെ കൂളക്കട ഗ്രാമപഞ്ചായത്തിൽ എം.സി.റോഡിന്റെ സമീപത്താണ് കുളക്കട ഗവ. ഹയർ സെക്കന്ററി സ്കൂൾ സ്ഥിതി ചെയ്യുന്നത്. ഈ സ്കൂളിൽ യു.പി തലം മുതൽ ഹയർ സെക്കന്ററി തലം വരെയുള്ള ക്ലാസ്സുകളാണുള്ളത്. എം. സി. റോഡിന്റെ വശത്തായാണ് ഈ സ്കൂൾ സ്ഥിതി ചെയ്യുന്നത്. 1910-ൽ ബ്രാഹ്മണർക്കുള്ള പാഠശാലയായി ആരംഭിച്ച ഈ വിദ്യലയം 1950-ൽ പൊതുവിദ്യാഭാസ്ഥപനമാക്കികൊണ്ട് സർക്കാർ ഉത്തരവായി.U.P തലം മുതൽ H.S.S തലം വരെയുള്ള ഈ സ്കൂളിൽ 2000ത്തോളം വിദ്യാർത്ഥികൾ പഠിക്കുന്നു.

വർഗ്ഗം:കൊല്ലം ജില്ലയിലെ വിദ്യാലയങ്ങൾ
കാറ്റ്സ് ഐ നെബുല

**കാറ്റ്സ് ഐ നെബുല**(Cat's Eye Nebula) അഥവാ NGC 6543 ഒരു വ്യാളം നക്ഷത്രരാശിയിൽ ഉൾപ്പെടുന്ന ഒരു ഗ്രഹ നീഹാരികയാണ്. ഹബ്ബിൾ ബഹിരാകാശ ദൂരദർശിനി ഉപയോഗിച്ചെടുത്ത ചിത്രങ്ങളിൽ നിന്നും ഇതിന് വളരെ സങ്കീർണ്ണമായ ഘടനയാണുള്ളതെന്നാണ് മനസ്സിലാക്കിയിട്ടുള്ളത്. കാറ്റ്സ് ഐ നെബുലയുടെ മദ്ധ്യത്തിൽ വളരെ ചൂടേറിയ ഒരു നക്ഷത്രമാണുള്ളത്. ഏകദേശം ആയിരം വർഷങ്ങൾക്കു മുമ്പ് അടർന്നു മാറിയ ഇതിന്റെ പുറംപാളിയാണ് ഇപ്പോൾ കാണുന്ന നീഹാരിക.

1786 ഫെബ്രുവരി 15ന് വില്യം ഹെർഷലാണ് ഇതു കണ്ടുപിടിച്ചത്. 1864ൽ ഇംഗ്ലീഷ് ജ്യോതിശാസ്ത്രജ്ഞനായ വില്യം ഹഗ്ഗിംഗ്‌സ് ഇതൊരു ഗ്രഹനീഹാരികയാണെന്നു തെളിയിച്ചു.

## പൊതുവിവരങ്ങൾ
NGC 6543 വളരെയേറെ പഠനങ്ങൾക്കു വിധേയമായ നീഹാരികയാണ്. ഇതിന്റെ കാന്തിമാനം 8.1നോടടുത്ത് വരും. നല്ലൊരു ദൂരദർശിനി ഉണ്ടെങ്കിൽ ഉത്തരാർദ്ധഗോളത്തിൽ ഇതിനെ നിരീക്ഷിക്കുന്നത് വളരെ എളുപ്പമാണ്. അന്തർഭാഗത്തുള്ള സാന്ദ്രത ഏകദേശം 5,000 particles/cm³ ആണ്. താപനിലയാകട്ടെ 7,000-9,000 കെൽവിനും.

## കുറിപ്പുകൾ


## അവലംബം

വർഗ്ഗം:നീഹാരികകൾ
വർഗ്ഗം:വ്യാളം (നക്ഷത്രരാശി)
ഫ്രെഡറിക് ക്രിസ്റ്റോഫ് ഡാൽമൻ

ജർമനിയിലെ  രാഷ്ട്രീയ നേതാവും ചരിത്രകാരനുമായിരുന്നു **ഫ്രെഡറിക് ക്രിസ്റ്റോഫ് ഡാൽമൻ**. ജർമനിയുടെ ഏകീകരണത്തിനുവേണ്ടി ഇദ്ദേഹം നിരന്തരം പ്രവർത്തിച്ചിരുന്നു. 1785 മേയ് 13-ന് ജർമനിയിലെ വിസ്മർ നഗരത്തിൽ ജനിച്ചു. കോപ്പൻഹേഗനിലും ഹാലി(Halle)യിലുമാണ് വിദ്യാഭ്യാസം പൂർത്തിയാക്കിയത്. ജർമനിയിൽ 1806-ലെ നെപ്പോളിയാനിക് യുദ്ധങ്ങൾക്കെതിരായി പ്രതികരിച്ച ഇദ്ദേഹം ഒരു ദേശീയവാദിയായി അംഗീകാരം നേടി. 1812 മുതൽ 29 വരെ ഷെൽസ്വിഗിലെ കീൽ സർവകലാശാലയിൽ ചരിത്രവിഭാഗം പ്രൊഫസറായി ഡാൽമൻ സേവനമനുഷ്ഠിച്ചു. 1829-ൽ ഗോട്ടിങ്ങൻ സർവകലാശാലയിൽ എത്തിയ ഇദ്ദേഹം 1833-ലെ ഹാനോവർ ഭരണഘടന തയ്യാറാക്കുന്നതിൽ പ്രധാന പങ്കുവഹിക്കുകയുണ്ടായി. ഏണസ്റ്റ് അഗസ്റ്റസ് രാജാവ് 1837-ൽ ഈ ഭരണഘടന ഉപേക്ഷിച്ചപ്പോൾ ഇദ്ദേഹം ഏഴു ഗോട്ടിങ്ങൻ പ്രൊഫസർമാരെ സംഘടിപ്പിച്ചുകൊണ്ട് പ്രതിഷേധിക്കുകയും അതോടെ ബഹുജനങ്ങൾക്കിടയിൽ ശ്രദ്ധേയനായിത്തീരുകയുമുണ്ടായി. തുടർന്ന് ഹനോവറിൽ നിന്നും പുറത്താക്കപ്പെട്ട ഡാൽമൻ കുറേക്കാലം കിഴക്കൻ ജർമനിയിലുളള ലീപ്സിഗിലും ജീനയിലും കഴിഞ്ഞുകൂടി. പിന്നീട് പ്രഷ്യയിലെ ഫ്രഡറിക് വില്യം കഢ ഇദ്ദേഹത്തെ ബോൺ സർവകലാശാലയിലെ പ്രൊഫസറായി 1842-ൽ നിയമിച്ചു. 1848-ൽ ഫ്രാങ്ക്ഫർട്ട് പാർലമെന്റിൽ ഇദ്ദേഹം അംഗമായി. പാർലമെന്റ് പരാജയപ്പെട്ടതിനെത്തുടർന്ന് അംഗത്വം നഷ്ടപ്പെട്ടപ്പോൾ ബോണിൽ അധ്യാപനത്തിലേക്കു മടങ്ങി. പിന്നീട് പ്രഷ്യൻ പാർലമെന്റിലും (1849-50) യൂണിയൻ പാർലമെന്റിലും (1850) അംഗമാകുവാൻ സാധിച്ചു.

ഒരു യാഥാസ്ഥിതിക ദേശീയവാദിയായിട്ടാണ് ഇദ്ദേഹം അറിയപ്പെട്ടിരുന്നത്. എഡ്മണ്ട് ബർക്കിന്റേയും ഹെഗലിന്റേയും ആശയങ്ങൾ ഇദ്ദേഹത്തിന്റെ രാഷ്ട്രീയ ചിന്താഗതിയെ സ്വാധീനിച്ചിട്ടുളളതായി കാണാം. ഭരണഘടനാനുസൃതമായ രാജഭരണത്തെ അനുകൂലിച്ചിരുന്ന നേതാവായിരുന്നു ഇദ്ദേഹം. ഹിസ്റ്ററി ഒഫ് ദി ഇംഗ്ലീഷ് റവല്യൂഷൻ (Geschichte der englischen Revolution 1844) ഹിസ്റ്ററി ഒഫ് ദ് ഫ്രെഞ്ച് റവല്യൂഷൻ (Geschichte der franzosischen Revolution 1845) തുടങ്ങിയ ചരിത്രഗ്രന്ഥങ്ങൾ ഡാൽമൻ രചിച്ചിട്ടുണ്ട്. 1860 ഡിസംബർ 5-ന് ബോണിൽ നിര്യാതനായി.

## അവലംബം

## പുറത്തേക്കുള്ള കണ്ണികൾ
*http://www.uni-kiel.de/ps/cgi-bin/fo-bio.php?nid=dahlmann&lang=e
*http://www.ohio.edu/chastain/dh/dahlman.htm

വർഗ്ഗം:ജർമ്മൻ ചരിത്രകാരന്മാർ‎
ഗോഡ്ഫാദർ

സിദ്ദിഖ്-ലാൽ രചനയും സംവിധാനവും നിർവ്വഹിച്ച് 1991-ൽ പുറത്തിറങ്ങിയ മലയാളചലച്ചിത്രമാണ് ***ഗോഡ്ഫാദർ***. എൻ.എൻ. പിള്ള, മുകേഷ്, കനക, ഫിലോമിന തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

തിരുവനന്തപുരത്തെ ഒരു തീയറ്ററിൽ ഈ ചിത്രം തുടർച്ചയായി 405 ദിവസങ്ങളിൽ പ്രദർശിപ്പിച്ച്, ഏറ്റവും വലിയ സാമ്പത്തിക വിജയങ്ങൾ നേടിയ ചിത്രങ്ങളിലൊന്നായി ഗോഡ്ഫാദർ, ആ വർഷത്തെ ജനപ്രിയ ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം നേടി.ഈ ചിത്രത്തിലെ അഞ്ഞൂറാൻ എന്ന കഥാപാത്രത്തിന്റെ പേര് ടെലിഫോൺ ഡയക്ടറിയിൽ നിന്നാണ് സംവിധായകർ കണ്ടെത്തിയത്.

## കഥ
അഞ്ഞൂറാനും ആനപ്പാറ അച്ഛമ്മയും കുടുംബപരമായി ബദ്ധവൈരികളാണ്. എന്തൊക്കെയോ പൂർവ്വകാല അനുഭവങ്ങൾ മൂലം അഞ്ഞൂറാൻ തന്റെ കുടുംബത്തിലേക്ക് സ്ത്രീകളെ പ്രവേശിപ്പിക്കില്ല എന്ന തീരുമാനമെടുത്തിട്ടുണ്ട്. അതിനാൽ പല പ്രായത്തിലുള്ള അദ്ദേഹത്തിന്റെ നാല് ആൺമക്കളും അവിവാഹിതരായി തുടരുന്നു. എന്നിരുന്നാലും, അഞ്ഞൂറാന്റെ ഏറ്റവും ഇളയ മകൻ രാമഭദ്രനും ആനപ്പാറ അച്ഛമ്മയുടെ കൊച്ചുമകൾ മാലുവും തമ്മിൽ പ്രണയത്തിലാകുമ്പോൾ എല്ലാം മാറുന്നു.

## താരനിര

## ഗാനങ്ങൾ
*വരികൾ:ബിച്ചു തിരുമല
*ഈണം:  എസ്. ബാലകൃഷ്ണൻ

## ബോക്സ് ഓഫീസ്
1991 നവംബർ 15-ന് പുറത്തിറങ്ങിയ ഈ ചിത്രം,കിലുക്കത്തിന് ശേഷം  ആ വർഷം ഏറ്റവും കൂടുതൽ കളക്ഷൻ നേടിയ രണ്ടാമത്തെ ചിത്രമായിരുന്നു. ഈ ചിത്രം 417 ദിവസം പ്രദർശിപ്പിക്കപ്പെട്ട് ഒരു വൻ വിജയമായി.തിരുവന്തപുരത്തെ ശ്രീകുമാർ തിയേറ്ററിൽ നിന്ന് മാത്രം 246 ദിവസം കൊണ്ട് 2284147 രൂപ നേടി ചിത്രം നേടി.  ഇത് പിന്നീട് തെലുങ്കിൽ പെദ്ദാരികം എന്ന പേരിലും, മറാത്തിയിൽ ഘയാൽ എന്ന പേരിലും, ഹിന്ദിയിൽ ഹൽചുൽ എന്ന പേരിലും , പാണ്ഡവരുമായി  കന്നടയിലും,  ഒഡിയയിൽ ലവ് ഡോട്ട് കോമായും  റീമേക്ക് ചെയ്യപ്പെട്ടു.

## പുറത്തേക്കുള്ള കണ്ണികൾ

* 
* ''ഗോഡ്ഫാദർ''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിദ്ദിഖ്-ലാൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
അമ്പഴക്കാട് ഫൊറോന പള്ളി

തൃശ്ശൂർ ജില്ലയിൽ  ചാലക്കുടിയിൽ നിന്ന് 12 കിലോ മീറ്റർ മാറി അഷ്ടമിച്ചിറ കവലയിൽ നിന്ന് രണ്ട് കിലോ മീറ്റർ ദൂരെ കാടുകുറ്റി പഞ്ചായത്തിലെ അമ്പഴക്കാടിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **അമ്പഴക്കാട് സെന്റ് തോമസ് ഫൊറോന പള്ളി** (St: Thomas Forane Church,Ambazhakkad). റോമൻ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ തോമസിന്റെ  നാമധേയത്തിലാണ് പള്ളി സ്ഥാപിച്ചിരിക്കുന്നത്. തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലാണ് അമ്പഴക്കാട് ഫൊറോന പള്ളി. 

## ചരിത്രം

പള്ളിയുടെ രേഖകൾ പ്രകാരം  ഈ പള്ളി എ.ഡി 300 ൽ സ്ഥാപിതമായതാണെന്ന് കാണുന്നു. പോർച്ചുഗീസുകാരുടെ ശക്തി ക്ഷയിക്കുകയും 1663 ൽ ഡച്ചുകാർ കൊച്ചി കീഴടക്കുകയും ചെയ്തപ്പോൾ ഈശോസഭക്കാർ വൈപ്പിൻകോട്ടയിലെ സെമിനാരി സെന്റ്‌ പോളിൻറെ നാമധേയത്തിൽ അമ്പഴക്കാട്ടേയ്ക്ക് മാറ്റി സ്ഥാപിച്ചു. പിൽക്കാലത്ത് ഈ സെമിനാരി ഇരുന്ന സ്ഥലം സമ്പാളൂർ എന്നപേരിൽ അറിയപെട്ടു.  ഇവിടെയാണ്  ഹംഗറിക്കാരനായ ജോൺ ഏണസ്റ്റ് ഹാങ്ങ്സിൽഡൺ (അർണോസ് പാതിരി) വൈദികപട്ടം സ്വീകരിച്ചതും അദ്ദേഹത്തിന്റെ കൃതികൾ എഴുതിയതും. സെമിനാരിയോടനുബന്ധിച്ച് സ്ഥാപിച്ചിരുന്ന അച്ചുകൂടത്തിൽ മലയാളത്തിലേയും തമിഴിലേയും ആദ്യകാല കൃതികൾ അച്ചടിച്ചിരുന്നു. 1789-90 കാലഘട്ടത്തിൽ ടിപ്പു സുൽത്താന്റെ ആക്രമണത്തിൽ സെമിനാരിയും പ്രസ്സും തകർക്കപ്പെട്ടു.  പള്ളിയുടെ മൂന്ന് ദിക്കുകളിൽ പതിനാറാം നൂറ്റാണ്ടിൽ സ്ഥാപിതമായതെന്നു കരുതുന്ന മൂന്നു കരിങ്കൽ കുരിശുകൾ ഉണ്ട്.(പടിഞ്ഞാറ്, തെക്ക്, കിഴക്ക്) 
ചാലക്കുടി ഫൊറോന പള്ളിയുടെ ഭാഗമായിരുന്ന ഏതാനും പള്ളികളെ ഉൾപ്പെടുത്തിയാണ് 1944-ൽ അമ്പഴക്കാട് പള്ളിയെ ഫൊറോന പള്ളിയായി ഉയർത്തിയത്.

## പ്രധാന സ്ഥാപനങ്ങൾ

* സെന്റ് ആന്റണീസ് ബാലഭവൻ, പുളിയിലക്കുന്ന്
* സെന്റ് ആന്റണീസ് ചാപ്പൽ, പുളിയിലക്കുന്ന്

## നാഴികക്കല്ലുകൾ

## ഇടവക പള്ളികൾ
അമ്പഴക്കാട് ഫൊറോന പള്ളിയുടെ കീഴിൽ ഈ പള്ളിയടക്കം 16 ഇടവക പള്ളികളുണ്ട്.

*1. അമ്പഴക്കാട് പള്ളി
*2. അന്നമനട പള്ളി
*3. കല്ലൂർ പള്ളി
*4. കുമ്പിടി പള്ളി
*5. കുണ്ടൂർ പള്ളി
*6. കൂഴൂർ പള്ളി
*7. മേലഡൂർ പള്ളി
*8. പാറക്കടവ് പള്ളി
*9. പഴൂക്കര പള്ളി
*10.പൂവത്തുശ്ശേരി പള്ളി
*11.കോട്ടയ്ക്കൽ പള്ളി
*12.സ്നേഹഗിരി പള്ളി
*13.തെക്കൻ താണിശ്ശേരി പള്ളി
*14.തുംബരശ്ശേരി പള്ളി
*15.വെണ്ണൂർ പള്ളി
*16.വൈന്തല പള്ളി

## ചിത്രശാല

File:Ambazhakad_Church.JPG|അമ്പഴക്കാട് ഫൊറോന പള്ളി
File:Ambazhakkad_Forane_Church_-_അമ്പഴക്കാട്_ഫൊറോന_പള്ളി_03.JPG|പടിഞ്ഞാറെ കുരിശ്
File:Ambazhakkad_Forane_Church_-_അമ്പഴക്കാട്_ഫൊറോന_പള്ളി_01.JPG|ബോർഡ്
File:St._Antony%27s_Balabhavan,_Ashtamichira_-_സെന്റ്_ആന്റണീസ്_ബാലഭവൻ,_അഷ്ടമിച്ചിറ.JPG|സെന്റ് ആന്റണീസ് ബാലഭവൻ, പുളിയിലക്കുന്ന്
File:St._Antony%27s_Church,_Ashtamichira_-_സെന്റ്_ആന്റണീസ്_ചർച്ച്,_അഷ്ടമിച്ചിറ.JPG|സെന്റ് ആന്റണീസ് ചർച്ച്, പുളിയിലക്കുന്ന്
File:Old Ambazhakad Church2.png|thumb|Ambazhakad Church 1960


## പുറത്തേക്കുള്ള കണ്ണികൾ
*അമ്പഴക്കാട് ഫൊറോന പള്ളിയുടെ ഔദ്യോഗിക വെബ്‌സൈറ്റ് 
*അമ്പഴക്കാട് ഫൊറോന പള്ളിയുടെ ഔദ്യോഗിക വെബ്‌സൈറ്റ് 
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ അമ്പഴക്കാട് ഫൊറോന പള്ളിയുടെ പ്രത്യേക പേജിലേക്ക് 
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ അമ്പഴക്കാട് ഫൊറോന പള്ളിയുടെ ചരിത്രം വിവരിക്കുന്ന പേജിലേക്ക്

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
തറയോട്

തറയിൽ പതിക്കുന്ന ഓടുകളാണ് **തറയോട്** അഥവാ **ടൈൽസ്**. ഓടുകൾക്ക് ഈർപ്പം വലിച്ചെടുക്കാൻ കഴിയുന്നതുകൊണ്ട് കക്കൂസുകൾ കുളിമുറികൾ തുടങ്ങിയ സ്ഥലങ്ങൾ ഇപ്പോഴും ഓട് പാകുന്നത് കാണാറുണ്ട്. ഓടുകൾ തണുപ്പ് നില‌നിർത്തുന്നതുകൊണ്ട് കിടപ്പുമുറികളിലും മണ്ണുകൊണ്ടുള്ള തറയോട് ഉപയോഗിക്കാറുണ്ട്. 
	
ആദ്യകാലങ്ങളിൽ മണ്ണ് കുഴച്ച് പലതരത്തിലുള്ള ആകൃതിയിൽ ഉണ്ടാക്കി ചൂളകളിൽ വെച്ച് ചുട്ടെടുക്കുകയാണ് ചെയ്തിരുന്നത്. കേരളത്തിൽ വ്യവസായികമായും കുടിൽ വ്യവസായമായും ഓട് നിർമ്മാണം വളരെയധികം പ്രചാരത്തിലുണ്ട്. കേരളത്തിൽ മഴ കൂടുതലുള്ളതുകൊണ്ട് പൂമുഖം കോൺക്രീറ്റ് ചെയ്യുന്നത് ഒഴുവാക്കി തറയോട് പതിക്കുന്ന സമ്പ്രദായം കൂടിവരുന്നു. ഇങ്ങനെ പതിക്കുന്ന തറയോട് പരസ്പരം പൂട്ടുന്ന അവസ്ഥയിലായിരിക്കും. അതിനാൽ തന്നെ മഴവെള്ളം കുറച്ചെങ്ങിലും ഭൂമിയിലേക്ക് കിനിഞ്ഞിറങ്ങും.
 		 	
ഓടുകൾ പ്രധാനമായും വീടുകളുടെ മേൽക്കുരകൾ മേയുന്നതിനും വീടിന്റെ തറകൾ വിരിക്കുന്നതിനും ഉപയോഗിച്ചുവരുന്നു. കോൺക്രീറ്റിന്റെ വരവോടെ കോൺക്രീറ്റിന്റെ മുകളിൽ ഓടുകൾ പാകി ചുട് കുറയ്ക്കുന്നതിനും ഉപയോഗിക്കാറുണ്ട്. കുറച്ചുകാലം മുൻപ് വരെ കോൺക്രീറ്റിന് താഴെ ഓടുകൾ പതിക്കുന്നതും കണ്ടിരുന്നു. ചൂട് കുറയുന്നതിനും വീടിനകത്ത് നിന്ന് നോക്കുമ്പോൾ ഭംഗിയും പ്രധാനം ചെയ്യുമായിരുന്നു. ചില വീടുകളുടെ ചുമരിൽ ഡിസൈൻ ചെയ്ത ഓടുകൾ പതിപ്പിച്ച് ഭംഗി വർദ്ധിപ്പിക്കുകയും പുറത്തുനിന്നുള്ള ചൂടിനെ തടയുകയും ചെയ്യാറുണ്ട്. പൂമുഖം ഓട് വിരിക്കുന്ന നിർമ്മാണരീതിയും കാണുന്നുണ്ട്.

വർഗ്ഗം:നിർമ്മാണസാമഗ്രികൾ
ദി സിറിയൻ ബ്രൈഡ്

ഇസ്രയേലി സംവിധായകനായ എറാൻ റിക്ലിസിന്റെ 2004 ൽ പുറത്തിറങ്ങിയ ചിത്രം. അറബ്- ഇസ്രയേൽ സംഘർഷങ്ങൾ ,ഗോലാൻ പ്രദേശത്ത് താമസിക്കുന്ന മോനയും സിറിയൻ നടനായ   തലാലും തമ്മിലുള്ള വിവാഹത്തെ എങ്ങനെ ബാധിക്കുന്നുവെന്നതാണ് സിനിമയുടെ ഇതിവൃത്തം.രാഷ്ടങ്ങൾ തമ്മിലുള്ള അതിർത്തി തർക്കങ്ങളും പ്രശ്നങ്ങളും നിരപരധികളായ സാധാരണക്കാരുടെ ജീവിതത്തിൽ എന്തെല്ലാം ബുദ്ധിമുട്ടുകൾ ഉണ്ടാക്കുന്നുവെന്ന് ഈ ചിത്രം വെളിവാക്കുന്നു.
### സംഗ്രഹം
ഇസ്രയേലിലെ  ഗോലാൻ പ്രദേശത്ത് താമസിക്കുന്ന മോനയും സിറിയൻ നടനായ   തലാലും തമ്മിലുള്ള വിവാഹമാണ്,അതേസമയം ഇസ്രയേലും സിറിയയും ഗോലാൻ പ്രദേശത്തിനുവേണ്ടി തർക്കത്തിലാണ്,അതിനാൽ ആ പ്രദേശം യു എൻ ഒ യുടെ നിയന്ത്രണത്തിലാണ്,സിറിയ ഗോലാൻ പ്രദേശത്തെ അവരുടെ രാജ്യത്തിന്റെ ഭാഗമായാണ് കണക്കാക്കുന്നത്.അതിനാൽ  ഗോലാൻ പ്രദേശത്തുള്ളവരുടെ ഇസ്രയേൽ പാസ്സ്പോർട്ട്  സിറിയ അംഗീകരിക്കുന്നില്ല. മോനക്ക്  താലാലിനെ വിവാഹം ചെയ്യാൻ സിറിയയിലേക്ക് പോകണം ,അതിനുള്ള അനുമതിക്ക് അവൾ 6 മാസം മുൻപ് അപേക്ഷ നൽകിയാതാണ് അവൾ സിറിയയിലേക്ക് പോയാൽ തിരിച്ച് വരാൻ സാധിക്കില്ല.അവളുടെ കുടുംബത്തെ എന്നന്നേക്കുമായി ഉപേക്ഷിക്കേണ്ടി വരും എന്ന് വിഷമവും അവളുടെ ഭർത്താവിന്റെ സ്വഭാവം എങ്ങനെയായിരിക്കുമെന്ന ഉത്കണ്ഠയും അവൾക്കുണ്ട്.

വിവാഹാത്തിന് മോനയുടെ സഹോദരന്മാരായ മർവനും ഹാദമും അയാളുടെ റഷ്യാക്കരിയായ ഭാര്യയും മകനും സഹോദരിയായ അമലും അവരുടെ ഭർത്താവായ അമീനും,മക്കളും,ഗോലാൻ പ്രാദേശത്തെ സ്വാതന്ത്ര്യത്തിനുവേണ്ടി സമരം ചെയ്ത് അറസ്ടിലായി പരോളിൽ ഇറങ്ങിയ അച്‌ഛൻ ഹമ്മദും എത്തിയിട്ടുണ്ട്.ഹമ്മദിന് റഷ്യാക്കാരിയെ വിവാഹം ചെയ്ത ഹാദമിനെ അംഗീകരിക്കാൻ സാധിക്കുന്നില്ല.അമലും ഭർത്താവും തമ്മിൽ സ്വരചേർച്ചയില്ല അമൽ അമീനിനെ അംഗീകരിച്ച് കഴിയണമെന്ന് അമീൻ ആഗ്രഹിക്കുന്നു. അമലിന്  അവരുടെ ചില സ്വപ്നങ്ങൾ ഉണ്ട് 
വിവാഹദിവസം മോനയുടെ പാസ്സ്പോർട്ട് സിറിയൻ പട്ടാളമേധാവി അനുഅവദിക്കുന്നില്ല നിസ്സാരകാരണങ്ങൾ പറഞ്ഞ് അവർ മോനെയെ അതിർത്തി കടക്കാൻ അനുവദിക്കുന്നില്ല,അതേ സമയം ഹമദിനെ അറസ്ട ചെയ്യാൻ ഇസ്രയേൽ അധികാരികൾ ശ്രമിക്കുകയും ചെയ്യുന്നു.അത് തടയുന്ന ഹാദമും ഹമ്മദ്ദും തമ്മിലുള്ള പിണക്കവും അവിടെ തീരുന്നു.

തുടർന്ന അതിർത്തിയിലേക്ക് ഉറച്ച കാൽ‌വെയ്പ്പോടേ നീങ്ങുന്ന മോനയേയും,തന്റെ കുടുംബത്തിൽ നിന്നകന്ന് വരുന്ന അമലിനെയുമാണ് അവസാനരംഗത്തിൽ നാം കാണുന്നത്

ഏറെ അവാർഡ് നാമനിർദ്ദേശങ്ങളും അവാർഡുകളും ലഭിച്ച ഈ ചിത്രം നല്ല പ്രേക്ഷകശ്രദ്ധയും  പിടിച്ചു പറ്റിയിട്ടുണ്ട്.

### അവാർഡുകൾ
2004 മോൺ‌ട്രിയോൾ ഫിലിം ഫെസ്ടിവൽ - നല്ല സിനിമ

2004 ഫ്ലാന്റെർ ഫിലിം ഫെസ്ടിവൽ-നല്ല  ചിത്രീകരണം

2004 ലോകാർനോ -പ്രേക്ഷക അവാർഡ്

2005 ബാങ്കോക്ക് ഫിലിം ഫെസ്ടിവൽ - നല്ല സിനിമ

2005 യൂറോപ്പ്യൻ ഫിലിം ഫെസ്ടിവൽ - നല്ല നടിക്കുള്ള നാമനിർദ്ദേശം ഹിയം അബ്ബാസ്സ് (അമൽ)

വർഗ്ഗം:ഇസ്രയേലി ചലച്ചിത്രങ്ങൾ
വർഗ്ഗം:എറാൻ റിക്ലിസ് സംവിധാനം ചെയ്ത സിനിമകൾ
ഡമ്പോ

വാൾട്ട് ഡിസ്നി 1941-ലെ ഒരു ഇംഗ്ലിഷ് അനിമേറ്റഡ് ചലച്ചിത്രമാണ് **ഡമ്പോ**.

## അവലംബം

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ഇന്ത്യൻ സമുദ്ര ഭൂകമ്പം (2012)

2012 ഏപ്രിൽ 11ന് , ഇൻഡോനേഷ്യയിലെ അസെ പ്രവിശ്യയിലെ സമുദ്രാന്തർഭാഗത്ത്  പ്രാദേശിക സമയം 15 :38 ന് ഉണ്ടായ ഭൂചലനത്തെ   2012 ലെ ഇന്ത്യൻ സമുദ്ര ഭൂകമ്പം എന്ന് വിളിക്കപ്പെടുന്നു. ഇന്ത്യൻ സമുദ്രതീര പ്രദേശങ്ങളിലെല്ലാം സുനാമി  മുന്നറിയിപ്പ്   ഉണ്ടായെങ്കിലും, പിന്നീട് അവ പിൻവലിക്കപ്പെട്ടു.

## അവലംബം



വർഗ്ഗം:ഭൂകമ്പങ്ങൾ
എം.എച്ച്. ശാസ്ത്രികൾ

കേരളത്തിലെ പ്രശസ്ത സംസ്കൃതപണ്ഡിതനും തിരുവനന്തപുരം സംസ്കൃതകോളേജ് മുൻ അദ്ധ്യാപകനും ആയിരുന്നു **എം എച്ച് ശാസ്ത്രികൾ** എന്നറിയപ്പെടുന്ന **മഹാദേവ ഹരിഹര ശാസ്ത്രികൾ**(ജനനം : 18 ജനുവരി 1911). കേരളത്തിൽ ഇന്നുജീവിച്ചിരിക്കുന്ന മിക്ക സംസ്കൃതപണ്ഡിതന്മാർക്കും ഗുരുവായ ഇദ്ദേഹത്തിന് സമഗ്ര സംഭാവനയ്ക്ക് കേരള സാഹിത്യ അക്കാദമി പുരസ്കാരം ലഭിച്ചു. 

## ജീവിതരേഖ
കിളിമാനൂർ കൊട്ടാരത്തിനടുത്തുള്ള കോട്ടക്കുഴി മേലേമഠത്തിൽ മഹാദേവ അയ്യരുടെയും ഭഗവതി അമ്മാളുടെയും മകനായി 1911 ജനുവരി 18 ന് ജനിച്ചു. പ്രാഥമിക വിദ്യാഭ്യാസത്തിനുശേഷം തിരുവനന്തപുരം രാജകീയ മഹാപാഠശാലയിൽ നിന്നും 1926 ൽ ശാസ്ത്രി പരീക്ഷ ഡിസ്റ്റിങ്ഷനോടെ ജയിച്ചു. 1931 ൽ മഹോപാദ്ധ്യായ പരീക്ഷയിൽ ഒന്നാം റാങ്ക് നേടി. 1936 ൽ അധ്യാപക വൃത്തി ആരംഭിച്ചു. 1945 മുതൽ 56 വരെ സംസ്‌കൃത കോളേജ് അധ്യാപകനായിരുന്നു. വിരമിച്ചതിനുശേഷം ശിവഗിരി ബ്രഹ്മ വിദ്യാലയത്തിലെ മുഖ്യാചാര്യനായും കൊല്ലം ഇടക്കാട് ശ്രീശങ്കര സംസ്‌കൃത വിദ്യാലയം പ്രിൻസിപ്പലായും പ്രവർത്തിച്ചിരുന്നു.

കളർകോട്‌ പടിഞ്ഞാറേ മഠത്തിൽ കെ നാരായണ അയ്യരുടെയും ഭാഗീരഥിയമ്മയുടെയും പുത്രിയായ തങ്കമ്മാളാണ് ഭാര്യ. ദമ്പതികൾക്ക് രണ്ട്‌ പെൺമക്കളും ഒരു മകനും ഉണ്ട്.

## കൃതികൾ
*താടകാവധം വ്യാഖ്യാനം
*നളചരിതം വ്യാഖ്യാനം 
*അഭിനവരംഗം
*രാമയ്യൻ ദളവ
*ബി.എ. മിടുക്കി
*വേദാന്തസൂത്രം ഗുരുപ്രസാദം വ്യാഖ്യാനം' (ശ്രീ നാരായണഗുരുവിന്റെ 'വേദാന്തസൂത്രം' എന്ന കൃതിയ്ക്ക് എഴുതിയ വ്യാഖ്യാനം)
*രസികകൗതുകം
*രാജഗുണനിരൂപണം
*പിങ്‌നന്ദരൂപാവലി വിജയപ്രദീപം
*വിജയപ്രദീപം
*വിജ്ഞാനമഞ്‌ജുഷ
*വാക്യപദീയം ബ്രഹ്മകാണ്ഡത്തിന്റെ വ്യാഖ്യാനം

## പുരസ്കാരങ്ങളും അംഗീകാരങ്ങളും
*സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം 
*രാഷ്ട്രപതിയുടെ ഓറിയന്റൽ സ്‌കോളർ അവാർഡ്
*അമൃതാനന്ദമയീമഠത്തിന്റെ അമൃതകീർത്തി പുരസ്‌കാരം
* വിശ്വസംസ്‌കൃത പ്രതിഷ്ഠാനത്തിന്റെ പണ്ഡിതരത്‌നം അവാർഡ്
*ബ്രാഹ്മണസഭയുടെ ധർമശ്രേഷ്ഠ പുരസ്‌കാരം
*ഒളപ്പമണ്ണ അവാർഡ്
*കാലടി ശ്രീശങ്കരാചാര്യ സംസ്‌കൃത സർവകലാശാല ഡി ലിറ്റ്‌ ബിരുദം നൽകി ആദരിച്ചിട്ടുണ്ട്

## അവലംബം


## പുറം കണ്ണികൾ

വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:സംസ്കൃതപണ്ഡിതർ
വർഗ്ഗം:1911-ൽ ജനിച്ചവർ
വർഗ്ഗം:ജനുവരി 18-ന് ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഏപ്രിൽ 11-ന് മരിച്ചവർ
തെക്കൻ സ്രാവ്

ഒരിനം സ്രാവു മത്സ്യത്തെയാണ് **തെക്കൻ സ്രാവ്** എന്നു പറയുന്നത്. കാർക്കാറൈനോയിഡിഫോമെസ് (Carcharhinoidiformes) സ്രാവു ഗോത്രത്തിലെ കാർക്കാറൈനിഡേ (Carcharhinidae) കുടുംബത്തിൽപ്പെടുന്നു. ശാസ്ത്രീയനാമം: കാർക്കാറൈ നസ് ടെമ്മിൻക്കൈ (*Carcharhinus temminckii*).

## രൂപവിവരണം

ഇന്ത്യൻ സമുദ്രത്തിലാണ് തെക്കൻ സ്രാവുകളെ സാധാരണ കണ്ടുവരുന്നത്. 1.5-3 മീ. വരെ നീളത്തിൽ വളരുന്ന തെക്കൻ സ്രാവിന്റെ ശരീരത്തിന് പൊതുവേ ചാരനിറമായിരിക്കും. നീളം കൂടിയ മോന്തയുള്ള ഇവയുടെ നാസാരന്ധ്രങ്ങൾ വായുടെ അടുത്തായാണ് സ്ഥിതിചെയ്യുന്നത്. വായിൽ 36-40 വരെ കനം (വണ്ണം) കുറഞ്ഞ പല്ലുകളുണ്ടായിരിക്കും. ഭുജപത്രത്തിന്റെ മുകൾ ഭാഗം നീളം കൂടിയതാണ്. ഭുജപത്രത്തിനും പ്രാച്യപത്രത്തിനും മധ്യേയുള്ള ഭാഗത്തിന് എതിരെയായിട്ട് ഒന്നാമത്തെ പൃഷ്ടപത്രം സ്ഥിതി ചെയ്യുന്നു; പായു പത്രത്തിനുനേരെ മുകളിലായി ദ്വിതീയ പൃഷ്ഠ പത്രവും. പ്രഥമ പൃഷ്ഠപത്രത്തിനും ദ്വീതീയ പൃഷ്ഠപത്രത്തിനും തുല്യവലിപ്പമാണ്. ജരായുജ പ്രത്യുത്പാദന (viviparous)മാണ് തെക്കൻ സ്രാവുകളുടെ പ്രജനനരീതി. ഇവയ്ക്ക് 20 വർഷം വരെ ആയുസ്സുള്ളതായി കണക്കാക്കപ്പെട്ടിട്ടുണ്ട്. 

## അവലംബം

## പുറത്തേക്കുള്ള കണ്ണികൾ
*http://www.fishbase.org/summary/Deania-profundorum.html
*http://species-identification.org/species.php?species_group=sharks&id=179 

വർഗ്ഗം:സ്രാവുകൾ
തെറ്റിക്കൊക്ക്

നീർപ്പക്ഷികളിൽ വ്യാപകമായി കണ്ടുവരാറുള്ള ഒരു പക്ഷിയാണ് **തെറ്റിക്കൊക്കൻ** (Whimbrel). കരാഡ്രിഫോമിസ് (Charadriiformes)) പക്ഷികുടുംബത്തിലെ സ്ക്കോളോപാസിനെ (Scolopacinae) ഉപകുടുംബത്തിൽപ്പെടുന്നു. ശാസ്ത്രനാമം: ന്യുമെനിയസ് ഫിയോപ്പസ്(Numenius phaeopus). ഒരു നാടൻ കോഴിയോളം വലിപ്പമുള്ള ഈ നീർപ്പക്ഷിയെ കേരളത്തിനു പുറമേ ആൻഡമാൻ-നിക്കോബാർ, ലക്ഷദ്വീപ്, മാലിദ്വീപ്, ഗുജറാത്ത് തുടങ്ങിയ പ്രദേശങ്ങളിലെ തീരദേശത്തും കായലോരങ്ങളിലും അഴിമുഖങ്ങളിലെ ചെളിപ്പരപ്പിലുമെല്ലാം കണ്ടുവരുന്നു. ഒറ്റയായോ ചെറുകൂട്ടങ്ങളായോ ആണ് ഇവ സഞ്ചരിക്കുന്നത്. ഒക്ടോബർ മുതൽ ഏപ്രിൽ വരെയുള്ള കാലയളവിലാണ് തെറ്റിക്കൊക്കുകളെ കേരളത്തിൽ ധാരാളമായി കണ്ടുവരുന്നത്.

## രൂപവിവരണം
തെറ്റിക്കൊക്കുകൾക്ക് 37 മുതൽ 47 സെന്റിമീറ്റർ വരെ നീളവും 75 മുതൽ 90 സെന്റിമീറ്റർ വരെ ചിറകളവും 270 മുതൽ 495 ഗ്രാം വരെ തൂക്കവും ഉണ്ട്. ശരീരത്തിന്റെ മേൽഭാഗത്തിന് കടുംതവിട്ടും അടിവശത്തിന് നേർത്ത തവിട്ടും നിറമാണ്. ഇവയുടെ ശരീരത്തിൽ വലിപ്പം കൂടിയ നിരവധി കറുത്ത പൊട്ടുകളുണ്ടായിരിക്കും. കണ്ണിനു മുകളിലെ വീതികൂടിയ പുരികവും നെറ്റിയിൽ തെളിഞ്ഞു കാണുന്ന മൂന്ന് പട്ടകളും നീളം കൂടി താഴോട്ടു വളഞ്ഞ കൊക്കും തെറ്റിക്കൊക്കുകളുടെ സവിശേഷതയാണ്. നെറ്റിയിലുള്ള പട്ടകളിൽ നടുവിലുള്ളതിന് ഇളം തവിട്ടും ഇരുവശങ്ങളിലുമുള്ളതിന് കറുപ്പും നിറമാണ്. കാലുകൾ നീളം കൂടിയവയാണ്. തെറ്റിക്കൊക്കുകൾ പറക്കുമ്പോൾ ശ്രോണിയിലെ വെളുത്ത ത്രികോണം വളരെ വ്യക്തമായി കാണാൻ കഴിയും. ആൺ-പെൺ പക്ഷികൾ കാഴ്ചയിൽ ഒരേപോലെയിരിക്കും. തെറ്റിക്കൊക്കിന്റെ ശബ്ദത്തിന് കുതിരയുടെ ശബ്ദത്തോടു സാദൃശ്യമുണ്ട്. തീരദേശത്തെ ഞണ്ടുകളും കക്കകളും മറ്റു ചെറു പ്രാണികളുമാണ് ഇവയുടെ ഇഷ്ട ഭക്ഷണം.

## പ്രജനനം
മണ്ണിൽ തീർക്കുന്ന കുഴികളിൽ ഇലകൾ നിരത്തിയുണ്ടാക്കുന്ന കൂട്ടിലാണ് ഇവ മുട്ടയിടുക. ഒരു പ്രജനനകാലത്ത് 3 മുതൽ 5 മുട്ടകൾ വരെയാണ് ഇടുക. മുട്ടകൾക്ക് നീലയും പച്ചയും കലർന്നതോ സ്വർണ്ണ നിറമോ ഉള്ളതും കടുത്ത തവിട്ടു പുള്ളിക്കുത്തുകൾ ഉള്ളതും ആയിരിക്കും. 22 മുതൽ 28 ദിവസം വരെയുള്ള അടയിരിക്കൽ കാലത്ത് ആൺ പക്ഷിയും പെൺ പക്ഷിയും മാറി മാറി അടയിരിക്കും. മുട്ട വിരിഞ്ഞെത്തുന്ന കുഞ്ഞുങ്ങൾ അധികം താമസിയാതെ തന്നെ ഇരതേടാൻ തുടങ്ങും. മുതിർന്ന പക്ഷികളുടെ നിരീക്ഷണത്തിലാവും കുഞ്ഞുങ്ങളുടെ ഇര തേടൽ.
## സംരക്ഷണം
ആഫ്രിക്കൻ യൂറേഷ്യൻ ദേശാടന നീർപ്പക്ഷി സംരക്ഷണ കരാർ പ്രകാരം സംരക്ഷിച്ചിട്ടുള്ള പക്ഷിയാണ് തെറ്റിക്കൊക്കൻ.

## ചിത്രശാല

Whimbrel From Chavakkadu.JPG|തെറ്റിക്കൊക്ക് (Numenius phaeopus), ചാവക്കാട് കടപ്പുറത്ത് നിന്ന്
Whimbrel by PremchandReghuvaran.jpg| തെറ്റിക്കൊക്കന്റെ പറക്കൽ, മുഴപ്പിലങ്ങാടി ബീച്ച്, കണ്ണൂർ
Whimbrel07.jpg|രേഖാ ചിത്രം
Numenius phaeopus EM1B0492 (40827509481).jpg
Numenius phaeopus MHNT.jpg| മുട്ട
Faroe stamp 024 whimbrel.jpg| തെറ്റികൊക്കൻ സ്റ്റാമ്പിൽ


## അവലംബം

## പുറത്തേക്കുള്ള കണ്ണികൾ

* Whimbrel Species Account - Cornell Lab of Ornithology
* Whimbrel - Species text in The Atlas of Southern African Birds.
* Whimbrel - ''Numenius phaeopus''  - USGS Patuxent Bird Identification InfoCenter
* Whimbrel Migration Studies  - The Center for Conservation Biology, College of William and Mary & Virginia Commonwealth University
* RSPB Birds by Name: Whimbrel

വർഗ്ഗം:ദേശാടനപ്പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:ഐസ‌്‌ലാന്റിലെ പക്ഷികൾ
വർഗ്ഗം:തുർക്കിയിലെ പക്ഷികൾ
വർഗ്ഗം:ഫറോ ദ്വീപുകളിലെ പക്ഷികൾ
വർഗ്ഗം:ഫിലിപ്പീൻസിലെ പക്ഷികൾ
വർഗ്ഗം:ഓസ്ട്രേലിയയിലെ പക്ഷികൾ
വർഗ്ഗം:ടാസ്മേനിയയിലെ പക്ഷികൾ
വർഗ്ഗം:കാമറൂണിലെ പക്ഷികൾ
വർഗ്ഗം:ഉക്രൈനിലെ പക്ഷികൾ
വർഗ്ഗം:കേരളത്തിലെ പക്ഷികൾ
വർഗ്ഗം:മണലൂതികൾ
താഹോ തടാകം

കാലിഫോർണിയയുടേയും നെവാദയുടേയും അതിർത്തിയിൽ സുമാർ 1898 മീറ്റർ ഉയരത്തിൽ സ്ഥിതിചെയ്യുന്ന തടാകമാണ് **താഹോ തടാകം**. റെനോയ്ക്ക് 37 കി.മീ. തെക്കുപടിഞ്ഞാറുള്ള താഹോ തടാകം ചിത്രത്തിലെന്നപോലെ പ്രകൃതിരമണീയതയ്ക്ക് പ്രസിദ്ധമാണ്. 1844-ൽ ജോൺ സി. ഫ്രിമോണ്ട് ആണ് ഈ തടാകം കണ്ടെത്തിയത്. മുമ്പ് പല പേരുകളിൽ അറിയപ്പെട്ടിരുന്നു. താഹോ എന്ന വാക്കിന് *ജലസമൃദ്ധം* എന്നാണർഥം. ഒരു ഇന്ത്യൻ പദത്തിൽ നിന്നാണ് താഹോ എന്ന നാമം നിഷ്പന്നമായതെന്ന് കരുതുന്നു.

സുമാർ 35 കി.മീ. നീളവും 20 കി.മീ. വീതിയുമുള്ള താഹോ തടാകം മഞ്ഞുമൂടിയ കൊടുമുടികളുടെ പശ്ചാത്തലത്തിൽ വർത്തിക്കുന്ന ഒരു ഭ്രംശതാഴ്വരയിൽ 500 ച.കി.മീറ്ററിലേറെ വിസ്തൃതിയിൽ വ്യാപിച്ചിരിക്കുന്നു. താഹോ തടാകത്തിന് 490 മീറ്ററിലേറെ ആഴമുണ്ടെന്നാണ് കണക്കാക്കപ്പെടുന്നത്. തടാകത്തിന്റെ ആഴക്കൂടുതൽ തടാകജലം ശൈത്യകാലത്ത് തണുത്തുറയുന്നതിനെ പ്രതിരോധിക്കുന്നു. ട്രക്കീ നദി(Truckee)യാണ് ഇതിന്റെ പ്രധാന ജല നിർഗമന മാർഗം. ലോകത്തിലെ ഏറ്റവും മനോഹര തടാകങ്ങളിലൊന്നായി കണക്കാക്കപ്പെടുന്ന താഹോ, എൽ-ഡൊറാഡോ

(El-doraho) ദേശീയ വനത്തിന്റെ ഭാഗമാണ്. 20-ആം നൂറ്റാണ്ടോടെയാണ് ഒരു ഒഴിവുകാല വിനോദകേന്ദ്രം എന്ന നിലയിൽ താഹോതടാകം പ്രസിദ്ധിനേടുന്നത്. ശൈത്യത്തിലും വേനലിലും ഒരു സുഖവാസ കേന്ദ്രമെന്ന നിലയിൽ സഞ്ചാരികളെ ആകർഷിക്കുന്നു. ജലകായികാഭ്യാസങ്ങളുടേയും സ്കിയിങ്ങിന്റേയും പ്രധാന വേദി കൂടിയായ താഹോ തടാകം 1960-ൽ മഞ്ഞുകാല ഒളിമ്പിക്സിന്റെ വേദിയായിരുന്നു.

## ചിത്രശാല

File:Lake tahoe and hotels 1908.jpg
File:LakeTahoeFromSpace.JPG
File:Tahoe Rim Trail SL.jpg
File:Tahoe City Motel.jpg
File:Boat on Lake Tahoe 200802.jpg
File:Lake Tahoe at night.jpg
File:Lake Tahoe at night 2.jpg
 

## അവലംബം

## പുറം കണ്ണികൾ

* Lake Tahoe Data Clearinghouse – USGS/Western Geographic Science Center
* US EPA's Lake Tahoe webpage
* Truckee River Watershed Council
* Tahoe Institute for Natural Science
* Lake Tahoe remote Meteorological Data Sites 
* Lake Tahoe Watershed- California Rivers Assessment database
* 
* Lake Tahoe Resource , University of Nevada, Reno Libraries
* Images of Lake Tahoe , University of Nevada, Reno Libraries

വർഗ്ഗം:അമേരിക്കയിലെ തടാകങ്ങൾ
വർഗ്ഗം:പുരാതന തടാകങ്ങൾ
വർഗ്ഗം:ശുദ്ധജലതടാകങ്ങൾ
മാസ്റ്റേഴ്സ്

ജോണി ആന്റണി സംവിധാനം ചെയ്ത് 2012-ൽ പുറത്തിറങ്ങിയ മലയാളകുറ്റാന്വേഷണചലച്ചിത്രമാണ് ***മാസ്റ്റേഴ്സ്***. പൃഥ്വിരാജ്, ശശികുമാർ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. നവാഗതനായ ജിനു എബ്രഹാം ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* പൃഥ്വിരാജ് – എ.എസ്.പി. ശ്രീരാമകൃഷ്ണൻ
* ശശികുമാർ – മിലാൻ പോൾ
* അനന്യ – ആഷ്‌ലി ജേക്കബ്
* പിയ ബാജ്പേയ് – ദക്ഷ
* മിത്ര കുര്യൻ – ഷീതൾ
* സന്ധ്യ – നിയ പുന്നൂസ്
* ഗീത – ദക്ഷയുടെ അമ്മ
* ബിജു മേനോൻ – സേതു
* സലീം കുമാർ – മോനച്ചൻ
* സുരേഖ – ലിസി
* ഷമ്മി തിലകൻ – റോയ്
* മുകേഷ് – എസ്.പി.
* വിജയരാഘവൻ – ബാലഗംഗാധരൻ
* ജഗതി ശ്രീകുമാർ – ദേവസ്സി
* സിദ്ദിഖ് – ഐസക്ക് പണിക്കർ
* ഭഗത് മാനുവേൽ – അഖിൽ

## സംഗീതം

## പുറത്തേക്കുള്ള കണ്ണികൾ
* 
* ''മാസ്റ്റേഴ്സ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോണി ആന്റണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
അയ്യങ്കാളി നഗര തൊഴിലുറപ്പ് പദ്ധതി

കേരള സർക്കാർ പദ്ധതിചെലവ് പൂർണ്ണമായും വഹിക്കുന്ന പദ്ധതിയാണ് **അയ്യങ്കാളി നഗര തൊഴിലുറപ്പ് പദ്ധതി**. ഇത് കേരളത്തിലെ എല്ലാ കോർപ്പറേഷനുകളിലും മുനിസിപ്പാലിറ്റികളിലും നഗര ദാരിദ്ര ലഘൂകരണത്തിന് നടപ്പിൽ വരുത്തുന്ന പദ്ധതിയാണ്.  നഗരപ്രദേശങ്ങളിൽ സ്ഥിരതാമസക്കാരായ അവിദഗ്ദ്ധ കായികാധ്വാനത്തിന് തയ്യാറുള്ള പ്രായപൂർത്തിയായ അംഗങ്ങൾ ഉൾപ്പെടുന്ന കുടുംബത്തിന്  പ്രതിവർഷം 100 തൊഴിൽ ദിവസങ്ങൾ ഈ പദ്ധതിയിലൂടെ ഉറപ്പു നൽകുന്നു.  നഗരപ്രദേശങ്ങളിൽ ദാരിദ്രനിർമ്മാർജ്ജനവും സാമൂഹിക ആസ്തികളുടെ നിർമ്മാണം, ഒരു കുടുംബത്തിന് പ്രതിവർഷം പതിനയ്യായിരം രൂപയുടെ അധിക വരുമാനം, പ്രാദേശിക സമ്പദ്‌വ്യവസ്ഥയുടെ പരിപോഷണം, മണ്ണ്-ജല-ജൈവസമ്പത്തുകളുടെ  സംരക്ഷണം എന്നിവയാണ് ഈ പദ്ധതിയുടെ ലക്ഷ്യങ്ങൾ.അയ്യങ്കാളി നഗര തൊഴിലുറപ്പ് പദ്ധതി തൊഴിലാളികളുടെ ദിവസ വേതനം 299 രൂപയിൽ നിന്ന്  311 രൂപയായി വർദ്ധിപ്പിച്ചു. 2022ഏപ്രിൽ ഒന്നുമുതൽ  പ്രാബല്യത്തിൽ വന്നു. കേരള സർക്കാർ പ്രതിവർഷം 10000 രൂപയേ ളം ചെ
ലവഴിക്കുന്നു. നഗരവാസികളായ 5 ലക്ഷത്തോളം പേർക്ക് തൊഴിലും  കൂലിയും കിട്ടുന്നു. ജോലി ഭാരക്കുറവും താമസിക്കുന്ന നഗരത്തിൽ ജോലികിട്ടലും മിനിമം വേതനം ഉറപ്പും യുവക്കൾക്ക് അനുഗ്രഹമാണ്.
എറാൻ റിക്ലിസ്

ഇസ്രയേലി ചലച്ചിത്ര സംവിധായകനാണ് **എറാൻ റിക്ലിസ്** (ജനനം  ഒക്ടോബർ 2 1954). ലണ്ടനിലെ നാഷണൽ സ്കൂൾ ഓഫ് ഫിലിം ആൻഡ് ടെലിവിഷൻ സ്ക്കൂളിലെ പഠനത്തിനുശേഷം 1984 ൽ *ഓൺ എ ക്ലിയർ ഡേ യു കാൻ സി ഡമാസ്കസ്* എന്ന സിനിമ പുറത്തിറക്കി,ഏഴ് വർഷത്തിനുശേഷം കപ്പ് ഫൈനൽ എന്ന ശ്രദ്ധേയമായ സിനിമ നിർമ്മിച്ചു. ഈ സിനിമ ധാരാളം ചലചിത്രോത്സവങ്ങളിൽ ചർച്ചാ വിഷയമായി. 2004 ൽ ദി സിറിയൻ ബ്രൈഡ്,2008 ൽ ലെമൺ ട്രി എന്നീ സിനിമകളും സംവിധാനം ചെയ്തു. നിരവധി ടെലിവിഷൻ സീരിയലുകളും സംവിധാനം ചെയ്തിട്ടുണ്ട്. ഭാര്യ ദിന റിക്ലിസ്,മകൾ ടാമ്മി,മകൻ ജോനാഥൻ എന്നിവരോടൊപ്പം ടെൽ അവീവിൽ താമസിക്കുന്നു.

## അവലംബം


വർഗ്ഗം:ഇസ്രയേലി ചലച്ചിത്രസംവിധായകർ
വർഗ്ഗം:1954-ൽ ജനിച്ചവർ
മലയാളം ഭാഷാ ദിനപത്രങ്ങളുടെ പട്ടിക

മലയാള ഭാഷയിൽ പ്രസിദ്ധീകരിക്കുന്ന് പ്രധാനപ്പെട്ട ദിനപത്രങ്ങളുടെ പട്ടികയാണിത്.

## പ്രഭാത പത്രങ്ങളുടെ പട്ടിക
* കലാകൗമുദി 
* ചന്ദ്രിക
* ദീപിക
* ദേശാഭിമാനി
* ഉദയ കേരളം
* ജന്മഭൂമി
* ജനയുഗം
* കേരളകൗമുദി
* മാധ്യമം
* മലയാളമനോരമ
* മംഗളം
* മാതൃഭൂമി
* സിറാജ് ദിനപത്രം
* സുപ്രഭാതം
* വർത്തമാനം
* വീക്ഷണം
* മെട്രോ വാർത്ത
* പ്രവാസി എക്സ്പ്രസ്
* കേരളഭൂഷണം

## സായാഹ്ന പത്രങ്ങളുടെ പട്ടിക
* ബിഗ് ന്യൂസ് 
* ജനറൽ
* വേണാട് പത്രിക
* കേരളകൗമുദി ഫ്ലാഷ്
* രാഷ്ട്രദീപിക സായാഹ്നപത്രം
* മലബാർ വാർത്ത (കാസർഗോഡ്)
* ജന്മദേശം (കാസർഗോഡ്)
* സുദിനം (കണ്ണൂർ)
* കണ്ണൂർ മെട്രോ (കണ്ണൂർ)
* തൃശ്ശൂർ എക്സ്പ്രസ്
* തൽസമയം
* ലേറ്റസ്റ്റ്(കാസർഗോഡ്)
* മുക്താബ്(കണ്ണൂർ തളിപ്പറമ്പ്)
* തുറന്ന കത്ത് (പാലക്കാട്)
* കേരള വാർത്ത
*news kerala
* ഈവനിങ് കേരള (കോഴിക്കോട്)
* സായഹ്ന കൈരളി (കൊച്ചി)
*ഉത്തരദേശം കാസർഗോഡ് 
*കാരവൽ കാസർഗോഡ് 
* ടെലഗ്രാഫ് (തൃശ്ശൂർ)
* പ്രഹേളിക (തിരൂർ, മലപ്പുറം)

## ഓൺലൈൻ പത്രങ്ങളുടെ പട്ടിക
*സിന്യൂസ് ലൈവ് 
*മലയാള മനോരമ 
*ദീപിക  
*മാതൃഭൂമി 
*ചാണക്യ ന്യൂസ് 

## പ്രസിദ്ധീകരണം നിലച്ച മലയാളപത്രങ്ങൾ
* അൽ അമീൻ
* ഉദ്ബുദ്ധകേരളം
* എക്സ്പ്രസ് മലയാളപത്രം
* കേരളപത്രിക
* കേരളമിത്രം
* കേരളസഞ്ചാരി
* കേരളോപകാരി
* ജ്ഞാനനിക്ഷേപം
* ദീനബന്ധു
* പശ്ചിമതാരക
* പശ്ചിമോദയം
* പ്രതിഭാവം
* പ്രഭാതം
* ബാലശാസ്ത്രം
* മലയാളരാജ്യം
* മലയാളി
* രാജ്യസമാചാരം
* ലോകമാന്യൻ
* സത്യനാദകാഹളം
* സന്ദിഷ്ടവാദി
* സഹോദരൻ
* സുജനാനന്ദിനി
* സ്വദേശാഭിമാനി
* സ്വരാട്
* തേജസ്

## അവലംബം


വർഗ്ഗം:കേരളവുമായി ബന്ധപ്പെട്ട പട്ടികകൾ
വെബ് താൾ

എച്ച്.റ്റി.എം.എൽ (HTML -Hyper Text Markup Language) എന്നറിയപ്പെടുന്ന കമ്പ്യൂട്ടർ സാങ്കേതിക ഭാഷ ഉപയോഗിച്ച് നിർമ്മിക്കാനും, ബ്രൌസർ എന്നറിയപ്പെടുന്ന സോഫ്റ്റ്‌വെയറിലൂടെ പ്രദർശിപ്പിക്കാനും കഴിയുന്ന താളുകളാണ് **വെബ് പേജ്** അഥവാ **വെബ്‌ താളുകൾ** എന്നറിയപ്പെടുന്നത്. ഒന്നോ അതിലധികമോ വെബ് പേജുകൾ ചേർന്നതാണ് ഒരു വെബ്സൈറ്റ്.  ഉദാഹരണത്തിന് നിങ്ങൾ ഇപ്പോൾ വായിച്ചുകൊണ്ടിരിക്കുന്നത് വിക്കിപീഡിയ എന്ന വെബ്സൈറ്റിലെ ഒരു വെബ്‌ പേജ് ആണ്.

വെബ്‌ പേജുകളിൽ സാധാരണയായി വാക്യരൂപത്തിലുള്ള വിവരങ്ങളും, ചിത്രങ്ങളും ഉണ്ടാകും.  കൂടാതെ ചലന ചിത്രങ്ങളും (animation) , ചലച്ചിത്രങ്ങളും(video), സംഗീതവും ഉൾക്കൊള്ളിക്കാൻ കഴിയും. ഇന്റർനെറ്റ്‌ ശൃംഖലയുമായി ബന്ധിപ്പിച്ചിരിക്കുന്ന ഒരു സെർവർ കമ്പ്യൂട്ടറിൽ ആണ് വെബ് പേജുകൾ നിർമ്മിച്ച് സൂക്ഷിക്കുക.  ഉപയോക്താവിൻറെ കമ്പ്യൂട്ടറിൽ നിന്നും ഇന്റർനെറ്റ്‌ വഴി ചെല്ലുന്ന അഭ്യർത്ഥനയുടെ പ്രതികരണമായി വെബ് പേജുകൾ സെർവറിൽ നിന്നും അയക്കപ്പെടും. ഇത്തരത്തിൽ കിട്ടുന്ന പേജുകൾ ഡിജിറ്റൽ സിഗ്നലുകളുടെ രൂപത്തിലായിരിക്കും. ഇതിനെ  ഉപയോക്താവിൻറെ കമ്പ്യൂട്ടറിലെ വിവിധ സോഫ്റ്റ്‌വെയറുകളുടെ സഹായത്താൽ മനുഷ്യർക്ക്‌ വായിക്കാവുന്ന തരത്തിൽ ബ്രൌസർ എന്ന സോഫ്റ്റ്‌വെയർ പ്രദർശിപ്പിക്കുന്നു. ഗൂഗിൾ ക്രോം, ആപ്പിൾ സഫാരി, മോസില്ല ഫയർഫോക്സ്, ഇന്റർനെറ്റ്‌ എക്സ്പ്ലോറർ എന്നിവ ബ്രൌസറുകൾക്ക്‌ ഉദാഹരണമാണ്. 

വെബ് പേജുകളെ നിർമ്മിതിയുടെ അടിസ്ഥാനത്തിൽ രണ്ടായി തിരിക്കാം - സ്റ്റാറ്റിക് പേജുകൾ എന്നും ഡയനാമിക്‌ പേജുകൾ എന്നും.
## നാവിഗേഷൻ
ഓരോ വെബ് പേജും ഒരു പ്രത്യേക യൂണിഫോം റിസോഴ്സ് ലൊക്കേറ്റർ (URL) വഴി തിരിച്ചറിയുന്നു. ഉപയോക്താവ് അവരുടെ വെബ് ബ്രൗസറിലേക്ക് ഒരു യുആർഎൽ ഇൻപുട്ട് ചെയ്യുമ്പോൾ, ബ്രൗസർ ഒരു വെബ് സെർവറിൽ നിന്ന് ആവശ്യമായ ഉള്ളടക്കം വീണ്ടെടുക്കുകയും തുടർന്ന് അത് ഉപയോക്താവിൻ്റെ സ്ക്രീനിൽ ഒരു വിഷ്വൽ റെപ്രസന്റേഷനായി മാറ്റുകയും ചെയ്യുന്നു.

ഉപയോക്താവ് ഒരു ലിങ്ക് ക്ലിക്കുചെയ്യുകയോ ടാപ്പ് ചെയ്യുകയോ ചെയ്യുകയാണെങ്കിൽ, പുതിയ യുആർഎൽ ലോഡുചെയ്യുന്നതിന് ബ്രൗസർ ഈ പ്രക്രിയ ആവർത്തിക്കുന്നു, അത് നിലവിലെ വെബ്‌സൈറ്റിൻ്റെ ഭാഗമോ മറ്റേതെങ്കിലും ഒന്നോ ആകാം. ഏത് പേജാണ് പ്രദർശിപ്പിക്കുന്നതെന്ന് സൂചിപ്പിക്കുന്ന അഡ്രസ്സ് ബാർ പോലുള്ള സവിശേഷതകൾ ബ്രൗസറിനുണ്ട്.
## ഘടകങ്ങൾ
ഒരു വെബ് പേജ് ഒരു സ്ട്രക്ചേർഡ് ഡോക്യുമെന്റാണ്. ഹൈപ്പർടെക്സ്റ്റ് മാർക്ക്അപ്പ് ലാംഗ്വേജിൽ (HTML) എഴുതിയ ഒരു ടെക്സ്റ്റ് ഫയലാണ് പ്രധാന ഘടകം. ഇത് ചിത്രങ്ങളും വീഡിയോയും ഉൾപ്പെടെ പേജിൻ്റെ ഉള്ളടക്കംവ്യക്തമാക്കുന്നു.

ഒരു വെബ്‌പേജിനെ സ്റ്റൈൽ ചെയ്യുന്ന റൂൾസാണ് സിഎസ്എസ്. എല്ലാം ഭംഗിയായും ചിട്ടയായും തോന്നിപ്പിക്കുന്നത് ഈ സിഎസ്എസ് റൂൾസാണ്. നിങ്ങൾക്ക് ഒന്നുകിൽ സ്റ്റൈലിസ്റ്റ് (സിഎസ്എസ് നിയമങ്ങൾ) ഒരു പ്രത്യേക ഫയലിൽ അല്ലെങ്കിൽ നേരിട്ട് എച്ച്ടിഎംഎൽ ഫയലിൽ തന്നെ എഴുതാം.

ബഹുഭൂരിപക്ഷം പേജുകളിലുംജാവാസ്ക്രിപ്റ്റ് പ്രോഗ്രാമുകൾ ഉണ്ട്പുതിയ വെബ് അസംബ്ലി ഭാഷയും ഇതിനോടനുബന്ധിച്ച്  ഉപയോഗിക്കാം.

മികച്ച ഉപയോക്തൃ അനുഭവങ്ങൾ സൃഷ്‌ടിക്കുന്നതിന് ഇൻ്ററാക്ടീവ് ഫീച്ചറുകൾ, ഡാറ്റാബേസുകൾ, സെർവർ-സൈഡ് പ്രോസസ്സിംഗ് എന്നിവ പോലുള്ള വിവിധ ഘടകങ്ങൾ സംയോജിപ്പിക്കുന്ന വിപുലമായ വെബ്‌സൈറ്റുകളാണ് വെബ് ആപ്പുകൾ. ഒരു വെബ് ബ്രൗസറിനുള്ളിൽ പരമ്പരാഗത ഡെസ്‌ക്‌ടോപ്പ് ആപ്ലിക്കേഷനുകൾക്ക് സമാനമായ പ്രവർത്തനങ്ങൾ നൽകാൻ എച്ച്ടിഎംഎൽ, സിഎസ്എസ്, ജാവാസ്ക്രിപ്റ്റ്  പോലുള്ള സാങ്കേതികവിദ്യകൾ ഉപയോഗിക്കുന്നു.

## അവലംബം
വർഗ്ഗം:വേൾഡ് വൈഡ് വെബ്
വർഗ്ഗം:വെബ് ഡിസൈൻ
ലെമൺ ട്രീ

ഇസ്രയേലി സംവിധായകനായ എറാൻ റിക്ലിസിന്റെ 2008 ൽ പുറത്തിറങ്ങിയ ചിത്രമാണ് **ലെമൺ ട്രീ**.

ഒരു പലസ്തീൻ വിധവയും അയൽക്കാരനായ ഇസ്രയേൽ മന്ത്രിയും തമ്മിൽ കോടതിയിൽ നടക്കുന്ന കേസ്സുകളും തുടർന്ന് നടക്കുന്ന സംഭവങ്ങളുമാണ് സിനിമയുടെ പ്രതിപാദ്യവിഷയം.മന്ത്രിയുടെ സുരക്ഷക്കുവേണ്ടി വിധവക്ക് പാരമ്പര്യമായി ലഭിച്ച നാരകമരങ്ങളുടെ തോട്ടം ഇസ്രയേൽ പട്ടാളം വെട്ടിനശിപ്പിക്കുന്നു.ഇതിനെതിരെ അവർ കോടതിയിൽ കേസ്സ് കൊടുക്കുന്നു.അതേസമയം മന്ത്രിയുടെ ഭാര്യ,അവരോട് കാരുണ്യത്തോടെ പെരുമാറുകയും നല്ല ബന്ധം ഉണ്ടക്കുകയും ചെയ്യുന്നു.ദി സിറിയൻ ബ്രൈഡ് എന്ന സിനിമക്ക് ലഭിച്ച് സ്വീകരണത്തിൽ നിന്ന് പ്രചോദനം ഉൾക്കോണ്ട് എറാൻ റിക്ലിസ് സംവിധാനം ചെയ്ത് ഈ സിനിമക്ക് ഇസ്രയേലിലും ലോകത്താകമാനവും നല്ല സ്വീകരണമാണ് ലഭിച്ചത്.
## കഥാസംഗ്രഹം
ഇസ്രയേൽ പ്രതിരോധമന്ത്രി ഇസ്രയേൽ നുവോൺ വെസ്റ്റ് ബാങ്കിലുള്ള പുതിയവീട്ടിലേക്ക് താമസം മാറ്റുന്നു.വീടിനുതൊട്ടടുത്തുതന്നെ പലസ്തീൻ അതിർത്തിയാണ്.അവിടെ സൽമ സിദാൻ എന്ന പലസ്തീൻ വിധവയുടെ നാരകമരത്തിന്റെ തോട്ടമുണ്ട്.ഇസ്രയേൽ പട്ടാളം അവിടെ തീവ്രവാദികൾ ഒളിച്ചിരിക്കാൻ സാധ്യതയുണ്ടെന്നും മന്ത്രിയുടെ സുരക്ഷക്ക്  ഭീഷിണിയാണെന്നും കാണിച്ച് നാരകത്തോട്ടം വെട്ടികളയാൻ തീരുമാനിക്കുകയും ചെയ്യുന്നു.സൽമയുടെ മകളുടെ വിവാഹം കഴിഞ്ഞതോടെ അവർ തീർത്തും ഒറ്റപ്പെട്ട അവസ്ഥയിലാണ്.മകൻ നേരെത്തെ തന്നെ അമേരിക്കയിലേക്ക് കുടിയേറിയിരുന്നു.പലരും തോട്ടം ഉപേക്ഷിക്കാൻ സൽമയോട് ആവശ്യപ്പെട്ടെങ്കിലും സൈദ് ദാവൂദ് എന്ന വക്കീലിന്റെ സഹായത്തോടെ സുപ്രീം കോടതിയിൽ പരാതി നൽകി.ഇത് മാധ്യമ ശ്രദ്ധ പിടിച്ച് പറ്റുകയും ചെയ്തു.മന്ത്രിയുടെ ഭാര്യയായ മിറക്ക് സൽമയോട് ദയ തോന്നുനുണ്ടെങ്കിലും അവർക്ക് ഒന്നും ചെയ്യാൻ സധിക്കുന്നില്ല.സൽമയെപോലെ ഒറ്റപ്പെട്ട മിറയും സൽമയും തമ്മിൽ വളരെ അടുപ്പത്തിലായി. സൽമ കേസിൽ പരാജയപ്പെട്ടു.മിറ വീടിനും തോട്ടത്തിനുമിടക്ക് ഒരു വലിയ കോൺക്രീറ്റ് മതിൽ പണിയുകയും പ്രശ്നം പരിഹരിക്കാൻ ശ്രമിക്കുകയും ചെയ്യുന്നു.എന്നാൽ നാരകത്തോട്ടത്തിന്റെ വിധി മാറ്റാൻ അതുകൊണ്ടും സാധിക്കുന്നില്ല.

ഈ സിനിമയുടെ  കഥ അവിടെ നടന്ന യഥാർത്ഥ സംഭവത്തിൽ നിന്ന് ഉരുത്തിരിഞ്ഞാതാണ്. ഇസ്രയേൽ മന്ത്രിയായ ഷാഹുൽ മുഫാസും ഒരു ഒലീവ്മരത്തോട്ടമുടമയും തമ്മിൽ നടന്ന തർക്കങ്ങളുമാണ് ആ സംഭവം.

## പുറത്തേക്കുള്ള കണ്ണികൾ
* 
* The official ''Lemon Tree'' website 

വർഗ്ഗം:ഇസ്രയേലി ചലച്ചിത്രങ്ങൾ
വർഗ്ഗം:എറാൻ റിക്ലിസ്  സംവിധാനം ചെയ്ത സിനിമകൾ‎
ഡ്രൈഡോക്ക്

കപ്പലുകളുടെ അടിവശത്തോ ആ ഭാഗത്തുള്ള യന്ത്രസമുച്ച യങ്ങളിലോ ചോർച്ചയോ മറ്റു തകരാറുകളോ ഉണ്ടാകുമ്പോൾ അവയെ കരയിലേക്കു കയറ്റിവച്ച് സൗകര്യപൂർവം അറ്റകുറ്റപ്പണികൾ നിർവഹിക്കുന്നതിനുള്ള ചട്ടക്കൂടിനെ മൊത്തത്തിൽ **ഡ്രൈഡോക്** എന്നു പറയുന്നു. കപ്പലുകളെ നിശ്ചിത ഇടവേളകളിൽ ഡ്രൈഡോക്കിങ്ങിനു വിധേയമാക്കേണ്ടതുണ്ട്. നിരന്തരമുള്ള ജലസ്പർശത്തിലൂടെ അടിഭാഗത്തു പറ്റിപ്പിടിക്കുന്ന പായൽ തുടങ്ങിയ ജൈവ വസ്തുക്കളെ നീക്കം ചെയ്യുക, ദ്രവിച്ചു തുടങ്ങുന്ന ലോഹഭാഗങ്ങൾ മാറ്റി പുതിയവ ഉറപ്പിക്കുക, പ്രൊപ്പെല്ലെർ, ഷാഫ്റ്റുകൾ, റഡ്ഡറുകൾ എന്നിവയിലെ കേടുപാടുകൾ തീർക്കുക, ആവശ്യമെങ്കിൽ അടിഭാഗത്തിന്റെ ആകൃതിക്ക് മാറ്റം വരുത്തുക മുതലായവയ്ക്ക് ഡ്രൈഡോക്കിങ് നടത്തുന്നു.

## ഡ്രൈഡോക്കുകളുടെ സംവിധാനങ്ങൾ

കപ്പലിന്റെ കേവുഭാരം, ഡ്രൈഡോക്കിങ്ങിനുള്ള യന്ത്ര സൗകര്യം എന്നിവയുടെ അടിസ്ഥാനത്തിൽ നാലിനം ഡ്രൈഡോക്കുകൾ പ്രയോഗത്തിലുണ്ട്: 
#കടൽപ്പാളം, (marine railway) 
#പ്ലവ-നൗകാഗാരം 
#ഗ്രേവിങ് ഡോക് 
#യന്ത്രോത്ഥാപക ഡോക്.

### കടൽപ്പാളം
(marine railway) 

ഉരുക്കും തടിയും കൊണ്ടു പണിത ഒരു ചട്ടക്കൂടാണ് കടൽ പ്പാളം. റോളറുകളും മറ്റും ഉപയോഗിച്ച് കപ്പലിനെ ഇതിലേക്ക് തളളിനീക്കി ഉറപ്പിച്ചശേഷം ചട്ടക്കൂടിനെ ചരിഞ്ഞ പ്രതലത്തിലൂടെ വലിച്ച് കരയിൽ കയറ്റുന്നു. ഇങ്ങനെ ചെയ്യുമ്പോൾ കപ്പലിന്റെ താഴത്തെ അറകളിൽ കെട്ടിനിൽക്കുന്ന വെള്ളം ചട്ടക്കൂടിന്റെ അഴികൾക്കിടയിലൂടെ വാർന്നുപോകുന്നു. ഏറ്റവും ചെലവു കുറഞ്ഞ രീതിയാണിത്.

### പ്ലവക-നൗകാഗാരം

ഉരുക്ക്, പ്രബലിത കോൺക്രീറ്റ് എന്നിവകൊണ്ട് പണിത ചെറിയ ഘടകങ്ങളെ വിജാഗിരി പോലുള്ള ഒരു സംവിധാനത്തിലൂടെ പരസ്പരം ബന്ധിപ്പിച്ചാണ് പ്ലവ-നൗകാഗാരം നിർമ്മിക്കുന്നത്. വേണ്ടത്ര ആഴമുള്ള എവിടേയും ഇതുപയോഗിക്കാം. അറ്റകുറ്റപ്പണികൾക്കു വിധേയമാക്കേണ്ട ഭാഗങ്ങളെ അഴിച്ചെടുത്ത് പണിയാനാകുമെന്നത് മറ്റൊരു പ്രത്യേകതയാണ്.

### ഗ്രേവിങ് ഡോക്

കിടങ്ങു രൂപത്തിൽ പണിതതാണ് ഗ്രേവിങ് ഡോക്. മൂന്നു വശത്തും അടച്ചുകെട്ടും ഒരു വശത്തു തുറക്കാവുന്ന വാതിൽ ക്രമീകരണവും ഇതിലുണ്ട്. ഉരുക്ക്, തടി, കട്ടിയേറിയ കോൺക്രീറ്റ് എന്നിവയിൽ ഏതുകൊണ്ടും ഇത് നിർമ്മിക്കാം. ഗ്രേവിങ് ഡോക്കിൽ ജലം നിറയ്ക്കുന്നതോടെ കപ്പൽ ഉള്ളിലേക്കു കടത്തുന്നു. ജലം പുറത്തേക്കൊഴുക്കിയ ശേഷം അറ്റകുറ്റപ്പണികൾ ചെയ്യുന്നു. ഡോക്കിൽ വീണ്ടും ജലം നിറച്ച് കപ്പൽ പുറത്തേക്കെടുക്കുന്നു. ഗ്രേവിങ് ഡോക് നിർമ്മാണത്തിന് ഭാരിച്ച ചെലവുവരാറുണ്ട്. എന്നാൽ അറ്റകുറ്റപ്പണികൾക്കുള്ള ചെലവ് താരതമ്യേന കുറവായിരിക്കും.

### യന്ത്രോത്ഥാപക ഡോക്

ഡോക്കിൽ ഉറപ്പിച്ച കപ്പലിനെ ഒന്നായിത്തന്നെ യന്ത്രസഹാ യത്താൽ ഉയർത്തി അടിഭാഗത്തെ അറ്റകുറ്റപ്പണികൾ നിർവഹി ക്കാവുന്ന സംവിധാനമാണ് യന്ത്രോത്ഥാപക ഡോക്.
## അവലംബം

## പുറത്തേക്കുള്ള കണ്ണികൾ
*http://www.drydocks.gov.ae/en/default.aspx
*http://floatingdrydock.com/
*http://www.marine-knowledge.com/naval_architecture/what-is-dry-dock.html 

വർഗ്ഗം:കപ്പൽ നിർമ്മാണം
ഡെന്റെൻ കൂലെ

പൂർണ്ണമായും കൃത്രിമമായി നിർമ്മിച്ച ഹൃദയം ഉപയോഗിച്ച് ആദ്യമായി  ഹൃദയം മാറ്റിവെക്കൽ ശാസ്ത്രക്രിയ നടത്തിയ   അമേരിക്കൻ ഹൃദയ ശാസ്ത്രക്രിയാവിദ്ഗ്ദനാണ് ഡെന്റർ ആർതർ കൂലെ. (ജനനം:ആഗസ്റ്റ് 22, 1920). ടെക്സ്സാസ് ഹാർട്ട് ഇൻസ്റ്റിറ്റ്യൂട്ടിന്റെ സ്ഥാപകനും അവിട്ത്തെ ശാസ്ത്രക്രിയ വിദഗ്ദ്ധനുമാണ് അദ്ദേഹം.

വർഗ്ഗം:1920-ൽ ജനിച്ചവർ
പുതുഞായർ

ഈസ്റ്റർ കഴിഞ്ഞുവരുന്ന ഞായറാഴ്ചയാണ് **പുതുഞായർ**. ക്രൈസ്തവർ ഈ ദിവസം വിശേഷദിവസമായി ആചരിക്കുന്നു.

വർഗ്ഗം:ക്രിസ്ത്യൻ വിശേഷദിനങ്ങൾ
സ്പാർക്ക് പ്ലഗ്

വാഹന എഞ്ചിനുകളിൽ ഇന്ധനം കത്തിക്കാൻ ഉപയോഗിക്കുന്ന ഉപകരണമാണ് **സ്പാർക്ക് പ്ലഗ്**.  എഞ്ചിൻ സിലിണ്ടറിന്റെ അടച്ച അഗ്രഭാഗത്തുള്ള ഒരു വാൽ‌വിലൂടെ ഇന്ധനവും വായുവും കലർന്ന മിശ്രിതം സിലിണ്ടറിനും പിസ്റ്റണിനുമിടയിലുള്ള ഭാഗത്തേക്കെത്തുന്നു. ഇവിടെ സജ്ജീകരിച്ചിട്ടുള്ള സ്പാർക്ക് പ്ലഗാണ് ഈ മിശ്രിതത്തെ കത്തിക്കുന്നത്. ഇതിലൂടെ ഉണ്ടാകുന്ന ഉന്നതമർദ്ദം മൂലം പിസ്റ്റൺ പുറകിലേക്ക് ചലിക്കുകയും എഞ്ചിൻ പ്രവർത്തിച്ചു തുടങ്ങുകയും ചെയ്യുന്നു.
## അവലംബം

## പുറംകണ്ണികൾ

വർഗ്ഗം:എൻജിൻ ഭാഗങ്ങൾ
ഗാലപ്പഗോസ് ആമ

ദക്ഷിണ അമേരിക്കയിലെ  ഇക്വഡോറിനു  1000  കിലോമീറ്റർ  പടിഞ്ഞാറായി,  ഭൂകമ്പ ലാവയാൽ രൂപപ്പെട്ടിട്ടുള്ള  7 ദീപുകളുടെ   കൂട്ടമാണ്‌ ഗാലപ്പഗോസ്.  ഈ  ദ്വീപുകളിൽ  കാണപ്പെടുന്ന  ആമകളെ **ഗാലപ്പഗോസ് ആമ** (Galápagos tortoise or Galápagos giant tortoise :Chelonoidis nigra) എന്ന് വിളിക്കുന്നു . ഇന്ന് കാണപ്പെടുന്ന ഉരഗങ്ങളുടെ(Reptiles ) കൂട്ടത്തിൽ ഭാരമാനുസരിച്ചു ഇവക്കു പത്താം സ്ഥാനമാണുള്ളത്.  1.8 മീറ്റർ നീളമുള്ള ഇവയുടെ തൂക്കം  400  കിലോഗ്രാമിൽ കൂടുതലാണ്. കശേരുകങ്ങളുടെ കൂട്ടത്തിൽ ഏറ്റവും കൂടുതൽ ആയുസുള്ള ഇവ നൂറിൽ കൂടുതൽ വർഷം ജീവിച്ചിരിക്കും.   കൂട്ടിലാക്കപ്പെട്ട ഒരു  ഗാലപ്പഗോസ് ആമ 170  വയസുവരെ  ജീവിച്ചതായി രേഖപ്പെടുത്തിയിണ്ട്.    

പതിനാറാം നൂറ്റാണ്ടിൽ സ്പാനീഷ് സമുദ്ര പര്യവേഷകരാണ്   ഈ ദീപസമൂഹങ്ങൾ കണ്ടെത്തിയത്.  വിവിധ ദ്വീപുകളിലെ ഗാലപ്പഗോസ് ആമകളുടെ  പുറം ചട്ടയിലും മറ്റു ശരീര ഘടനകളിൽ    കണ്ട പരിണാമ വ്യതിയാനങ്ങളാണ് , പരിണാമസിദ്ധാന്തം   ആവിഷ്ക്കരിക്കുവാൻ ചാൾസ് ഡാർവിനു വഴിയൊരുക്കിയത് .  അന്ന് അനേക ലക്ഷങ്ങൾ ഉണ്ടായിരുന്ന ഇവയുടെ എണ്ണം മനുഷ്യർ   കൊന്നൊടുക്കിയതിനാൽ   1970 കളിൽ  മൂവായിരമായി കുറഞ്ഞു. പ്രകൃതി സംരക്ഷണ സംഘടനയായ  ഐ.യു.സീ. എൻ ( International Union for Conservation of Nature ) ഇടപെട്ടതിനാൽ  ഇരുപത്തിഒന്നാം നൂറ്റാണ്ടിന്റെ ആരംഭത്തിൽ അവയുടെ എണ്ണം 19,500 ആയി വർദ്ധിച്ചിട്ടുണ്ട്.


File:Gigantic Turtle on the Island of Santa Cruz in the Galapagos.JPG|
File:Side angle shot of a gigantic galapagos turtle on the island of santa cruz.JPG|
File:A gigantic galapagos tortuga on the island of santa cruz.JPG|
File:Gigantic galapagos turtle on the island of santa cruz.JPG|
File:Galápagos tortoise - Chelonoidis nigra on the Santa Cruz Island - Galapagos.jpeg|
File:The Galápagos tortoise or Galápagos giant tortoise (Chelonoidis nigra) - Santa Cruz Island.jpeg|



## അവലംബം

വർഗ്ഗം:ഗാലപ്പഗോസ് ദ്വീപുകൾ
യു. വാസുകി

thumb|200px|യു. വാസുകി
സി.പി.എം കേന്ദ്ര കമ്മിറ്റി അംഗവും ജനാധിപത്യ മഹിളാ അസോസിയേഷൻ അഖിലേന്ത്യാ വൈസ് പ്രസിഡന്റുമാണ്  **യു. വാസുകി**. 
## ജീവിതരേഖ
സി.പി.എം പി.ബി അംഗമായും തമിഴ്നാട് സംസ്ഥാന സെക്രട്ടറിയായും സി.ഐ.ടി.യു അഖിലേന്ത്യാ നേതാവായുമെല്ലാം പ്രവർത്തിച്ച ആർ. ഉമാനാഥിന്റെയും കേന്ദ്ര കമ്മിറ്റി അംഗമായിരുന്ന  പാപ്പാ ഉമാനാഥിന്റെയും മകളാണ്.
## അവലംബം



വർഗ്ഗം:സി.പി.ഐ.എം. നേതാക്കൾ
വർഗ്ഗം:1956-ൽ ജനിച്ചവർ
പശ്ചിമോത്താനാസനം

ഇംഗ്ലീഷിൽ **Back streching pose** എന്നു പറയുന്നു.
  

* കാലുകള് ചേര്ത്ത്, നീട്ടിയിരിക്കുക.
* ശ്വാസം എടുത്തുകൊണ്ട് കൈകൾ രണ്ടും ചെവിയോട് ചേർത്ത് നിവർത്തി പിടിക്കുക. 
* ശ്വാസം വിട്ടുകൊണ്ട്  ശറീരം വളച്ച് കൈകല്കൊണ്ട് കാലിന്റെ പെരുവിരലിലോ കണങ്കാലിൽ പിടിക്കുക. നെറ്റി മുട്ടിൽ മുട്ടിക്കാൻ ശ്രമിക്കുക.
* അല്പ സമയത്തിനു ശേഷം ശ്വാസം എടുത്തുകൊണ്ട് തിരിച്ചുവരാം.
**** കുറിപ്പ്:** കാൽ മുട്ടുകൾ വളയാതിരിക്കാൻ ശ്രമിക്കണം. നിലത്തുനിന്നു ഉയരാതിരിക്കാനും.
## ഗുണം
അരക്കെട്ടിലെ കൂടുതലുള്ള കൊഴുപ്പ് ഇല്ലാതാവുന്നു.

കിഡ്നി, ആമാശയം, കരള് തുടങ്ങിയ ആന്തരാവയവങ്ങളെ ഉത്തേജ്ജിപ്പിക്കുന്നു.

മലബന്ഡം, വിശപ്പില്ലായ്മ, ദഹനക്കുറവ്, കരൾ രോഗങ്ങൾ എന്നിവ ഭേദമാവുന്നതിന് നല്ലതാണ്.
## അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

Asana Pranayama Mudra Bandha  -Swami Satyananda Saraswati

Yoga for health-NS Ravishankar, pustak mahal

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

Yoga and pranayama for health – Dr. PD Sharma



വർഗ്ഗം:യോഗ
എന്റെ ജീവിത കഥ

പ്രമുഖ കമ്മ്യൂണിസ്റ്റ് നേതാവായിരുന്ന എ.കെ. ഗോപാലന്റെ ആത്മകഥയാണ് **എന്റെ ജീവിത കഥ**.

## പുസ്തകത്തെക്കുറിച്ച്
കേരളത്തിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ പ്രധാന പങ്കു വഹിച്ചയാളാണ് എ.കെ. ഗോപാലൻ. "പാവങ്ങളുടെ പടത്തലവൻ" എന്നാണ് അനുയായികൾ അദ്ദേഹത്തെ വിശേഷിപ്പിച്ചിരുന്നത്. സാധാരണക്കാരന്റെ വസന്തം വിരിയുന്നതു കാണാൻ ആഗ്രഹിച്ച ഗോപാലന്റെ ബാല്യം, വിദ്യാഭ്യാസം, പാർട്ടി പ്രവർത്തനം, അതിനുവേണ്ടി അനുഭവിച്ച കഷ്ടപ്പാടുകൾ എന്നിവ വിവരിച്ചിരിക്കുന്നു.

## പ്രധാന അദ്ധ്യായങ്ങൾ
### വീട് , അമ്മ
ഈ അദ്ധ്യായത്തിൽ വീടിന്റെ സാഹചര്യവും അമ്മയെക്കുറിച്ചുള്ള ഓർമ്മകളും പങ്കുവെയ്ക്കുന്നു.
### അദ്ധ്യാപകൻ , പൊതുപ്രവർത്തകൻ
അദ്ധ്യാപകനായി ജോലി ലഭിച്ചുവെങ്കിലും പൊതുപ്രവർത്തകനായി ജീവിക്കാനായിരുന്നു അദ്ദേഹത്തിനു താല്പര്യം. പക്ഷെ അച്ഛന്റെ നിർബന്ധത്തിനും ,സമ്മർദ്ദത്തിനും വഴങ്ങി ആ ജോലി തുടരുകയായിരുന്നു.

## ഇതും കൂടി കാണുക
*എ.കെ. ഗോപാലൻ
*അറിയപ്പെടാത്ത ഇ.എം.എസ്

## പുറത്തേക്കുള്ള കണ്ണികൾ

വർഗ്ഗം:മലയാളത്തിലെ ആത്മകഥകൾ
അൺമാൻഡ് ഏരിയൽ വെഹിക്കിൾ

ലഘുചിത്രം|225x225ബിന്ദു|MQ-9 റീപ്പർ
മനുഷ്യസാന്നിധ്യമില്ലാതെ സ്വയം നിയന്ത്രിതമായി പറപ്പിക്കാവുന്ന വിമാനമാണ് **അൺമാൻഡ് ഏരിയൽ വെഹിക്കിൾ **അഥവാ   **ഡ്രോൺ**. റേഡിയോ സിഗ്നലുകൾ തുടങ്ങിയവ ഉപയോഗിച്ച് നിയന്ത്രിക്കപ്പെടുന്ന ഈയിനം വിമാനങ്ങൾ വിനാശ ലക്ഷ്യമില്ലാത്ത സൈനികാവശ്യങ്ങൾക്കാണ് പൊതുവേ ഉപയോഗിക്കപ്പെടുന്നത്.

## ഡ്രോൺ ഇനങ്ങൾ
#പ്രീപ്രോഗ്രാമ്ഡ് ഡ്രോൺ 
#സ്മാർട്ട് ഡ്രോൺ 
#റിമോട്ട് പൈലറ്റഡ് ഡ്രോൺ

എന്നിങ്ങനെ മൂന്നു തരത്തിലുള്ള ഡ്രോൺ നിലവിലുണ്ട്.
[ലഘുചിത്രം|UAV launch from an air-powered [Aircraft catapult|catapult]]

### പ്രീപ്രോഗ്രാമ്ഡ് ഡ്രോൺ

വിമാനത്തിനുള്ളിലെ ഓൺ-ബോർഡ് ടൈമർ (ഷെഡ്യൂളർ) നിർദ്ദേശിക്കുന്ന പ്രകാരം അതിലെ ഓട്ടോപൈലറ്റ് നിയന്ത്രിക്കുന്ന ഇനമാണ് പ്രീപ്രോഗ്രാമ്ഡ് ഡ്രോൺ. ഗ്രൌണ്ട് കൺട്രോളുമായി യാതൊരു ബന്ധവുമില്ലാത്ത ഇതിൽ മറ്റു സെൻസറുകളും ഉണ്ടാകില്ല. ഉദ്ദിഷ്ട ലക്ഷ്യം നിറവേറ്റിക്കഴിഞ്ഞാൽ ഇത്തരം ഡ്രോണിനെ പാരച്യൂട് ഉപയോഗിച്ച് സുരക്ഷിതമായി നിലത്തിറക്കാൻ കഴിയും.

### സ്മാർട്ട് ഡ്രോൺ

വിവിധയിനം സെൻസറുകളും അവയുടെ നിർദ്ദേശാനുസരണം വിമാനത്തെ നിയന്ത്രിക്കുന്ന ഒരു ഓൺ-ബോർഡ് കംപ്യൂട്ടറും ഉൾക്കൊള്ളുന്നതാണ് സ്മാർട്ട് ഡ്രോൺ. കംപ്യൂട്ടർ, സെൻസർ എന്നിവയുടെ ഗുണമേന്മയെ ആശ്രയിച്ചിരിക്കും ഇവയുടെ പ്രവർത്തന ക്ഷമത. ഒരു ആക്രമണത്തെ അഭിമുഖീകരിക്കേണ്ടി വന്നാൽ സഞ്ചാരപഥത്തിൽ സ്വയം മാറ്റം വരുത്തി രക്ഷനേടുക, പ്രതികൂല കാലാവസ്ഥ അഭിമുഖീകരിക്കേണ്ട സന്ദർഭങ്ങളിൽ ഏറ്റവും അടുത്തുള്ള താവളത്തിൽ സുരക്ഷിതമായി ഇറങ്ങുക തുടങ്ങിയ സുരക്ഷാ ക്രമീകരണങ്ങളും കംപ്യൂട്ടർ പ്രാവർത്തികമാക്കുന്നു.

### റിമോട്ട് പൈലറ്റഡ് ഡ്രോൺ

ഏതെങ്കിലും ഓപ്പറേറ്റർ (പൈലറ്റ്) ഭൂതലത്തിലെ താവളത്തിൽ നിന്ന് റേഡിയോ സിഗ്നലുകളിലൂടെ ഗതി നിയന്ത്രിക്കുന്നയിനം ഡ്രോണുകളെയാണ് റിമോട്ട് പൈലറ്റഡ് എന്നു വിശേഷിപ്പിക്കുന്നത്. രണ്ടാം ലോകയുദ്ധത്തിലും, വിയറ്റ്നാം യുദ്ധത്തിലും ധാരാളമായി പ്രയോഗത്തിലുണ്ടായിരുന്ന ഇവയ്ക്ക് പറന്നുയരാനും സുരക്ഷിതമായി നിലത്തിറങ്ങാനും പ്രത്യേക ക്രമീകരണങ്ങൾ ആവശ്യമാണ്. 
ലഘുചിത്രം|ഒരു DJI ഫാന്റം 2 വിഷൻ + V3.0

## പുറത്തേക്കുള്ള കണ്ണികൾ
*http://www.theuav.com/
*http://www.fas.org/irp/program/collect/uav.htm 
*http://www.uavindia.com/ 
*http://www.livingroom.org.au/uavblog/ 

## വീഡിയോ
*http://www.youtube.com/watch?v=VKaCxlN-0IM

വർഗ്ഗം:വിമാനങ്ങൾ
വർഗ്ഗം:റോബോട്ടുകൾ
വർഗ്ഗം:സാങ്കേതികവിദ്യ
സർവാംഗാസനം

വലത്ത്‌|ലഘുചിത്രം|294x294ബിന്ദു|<center>സർവാംഗാസനം</center>

ഇംഗ്ലീഷിൽ **Shoulder Stand Pose** എന്നു പറയുന്നു.
*മലർന്നു  കിടക്കുക. കാലുകൾ ചേത്തുവയ്ക്കുക. കൈകൾ രണ്ടും ശരീരത്തിന്റെ ഇരുവശങ്ങളിലായി നിലത്ത് പതിച്ചു വയ്ക്കുക.
* ശ്വാസം എടുത്തുകൊണ്ട് കാലുകളും അരക്കെട്ടും മുകളിലേക്ക് ഉയർത്തുക.
*കൈകൾകൊണ്ട് അരക്കെട്ടിനു താങ്ങുകൊടുക്കുക.
* കാലുകൾ കൂടുതൽ ഉയർത്തുക. കൈകൾ കുറേശ്ശെ ഇറക്കികൊണ്ടുവന്ന് നെഞ്ചിനു പുറകിലായി താങ്ങു കൊടുക്കുക.
* ഇപ്പോൾ തോളിലായിരിക്കും നിൽക്കുന്നത്. താടി നെഞ്ചോടു മുട്ടിയിരിക്കും.
* സാധാരണ ശ്വാസമായിരിക്കണം. 
* പറ്റാവുന്നത്ര സമയം നിൽക്കുകക.
* പറ്റാതാവുമ്പോൾ ശ്വാസം വിട്ടുകൊണ്ട് കൈകൾ അരക്കെട്ടിന്റെ ഭാഗത്തേക്ക് മാറ്റുക.
* പതുക്കെ കൈകൾ തറയിൽ വയ്ക്കുക. കാലുകൾ തറയിൽ വയ്ക്കുക.
*ശവാസനത്തിൽ വിശ്രമിക്കുക.

 **കുറിപ്പ്: **കാലുകൾ ഉയര്ത്തു മ്പോൾ തല ഉയരാതെ ശ്രദ്ധിക്കണം. സർവാംഗാസനത്തിനു ശേഷം മത്സ്യാസനം ചെയ്യണം.
## ഗുണം
ശരീരത്തിനു മുഴുവനായുള്ള ആസനമാണ്.

തൈറോയ്ഡ് ഗ്രന്ഥിയെ പുഷ്ഠിപ്പെടുത്തുന്നു.

ഓർമ്മ ശക്തി കൂട്ടുന്നു.

ഏകാഗ്രത കൂട്ടുന്നു.

സ്ത്രീകളിലെ ഗർഭാശയ രോഗങ്ങൾ മാറും.

## അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
Asana Pranayama Mudra Bandha  -Swami Satyananda Saraswati

Yoga for health-NS Ravishankar, pustak mahal

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

Yoga and pranayama for health – Dr. PD Sharma



വർഗ്ഗം:യോഗ
ശശാങ്കാസനം

**ശശാസനം** എന്നും പറയും

ഇംഗ്ലീഷിൽ **Hare pose** എന്നു പറയുന്നു.
വജ്രാസനത്തില് ഇരിക്കുക.

കൈകൾ കാൽ മുട്ടുകളിൾ പതിച്ചു വയ്ക്കുക.

ശ്വാസം എടുത്തു കൊണ്ട് കൈകൾ തൊഴുതുപിടിച്ചു തലയ്ക്കു മുകളിലേക്ക് ഉയർത്തുക.

ശ്വാസം വിട്ടുകൊണ്ട് മുമ്പോട്ട് വളഞ്ഞ് നെറ്റി തറയിൽ മുട്ടിക്കുക.

കൈകൾ ഒപ്പം വന്നു തറയിൾ തൊടണം.

ശ്വാസം എടുത്തുകൊണ്ട് നിവർന്നിരിക്കണം. ശ്വാസം വിട്ടുകൊണ്ട് കൈകൾ കാൽ മുട്ടുകളിൽ പതിച്ചു വയ്ക്കുക. ഇത് 10 തവണ ആവർത്തിക്കുക

## ഗുണം
അരക്കെട്ടിന് അയവും ഉറപ്പും കിട്ടുന്നു.

ദേഷ്യം കുറയും.
## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
സുഖാസനം

ഇംഗ്ലീഷിൽ **easy pose** എന്നാണ് അറിയുന്നത്.
* കാലുകൾ നീട്ടിയിരിക്കുക.
* നട്ടെല്ല് നിവർന്നിരിക്കണം.
* വലതുകാൽ മടക്കി ഇടതു തുടയുടെ  അടിയിൽ വയ്ക്കുക.
* ഇടതുകാൽ  മടക്കി വലതു തുടയുടെ അടിയിലും വയ്ക്കുക.
* കൈകൾ ചിന്മുദ്രയിലൊ ജീവൻമുദ്രയിലോ പിടിച്ച് കാൽമുട്ടുകളിൽ വയ്ക്കുക.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iyengar	
* The path to holistic health – B.K.S.  Iyengar, DK books
* Yoga and pranayama for health – Dr. PD Sharma

വർഗ്ഗം:യോഗ
ഉഷ്ട്രാസനം

* വജ്രാസനത്തിലിരിക്കുക.
* തള്ളവിരൽ പുറകിലാക്കി രണ്ടു കൈകൊണ്ടും അരക്കെട്ടിൽ പിടിക്കുക.
* ശ്വാസം എടുത്തുകൊണ്ട് പുറകിലേക്ക് വളയുക.
* ഒരോ കൈകൊണ്ടും അതതു വശത്തെ ഉപ്പൂറ്റിയിൽ പിടിക്കുക.
* തല പുറകിലേക്ക് തൂക്കിയിടുക.
* വയർഭാഗം പറ്റാവുന്നത്ര മുൻപിലേക്ക് തള്ളണം.
* അല്പ നേരം ആ സ്ഥിതിയിൽ തുടരുക.
* ശ്വാസം വിട്ടുകൊണ്ട് മുട്ടിൽ നിൽക്കു ക.
* വജ്രാസനത്തിലിരിക്കുക.
## ഗുണം
ശ്വസനാവയവങ്ങളെ ഉത്തേജിപ്പിക്കുന്നു.

ഇടുപ്പു വേദനയും നടുവേദനയും കുറയും.
## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
വജ്രാസനം

**വജ്രാസനം** (; IAST: *വജ്രാസന*), ഇംഗ്ലീഷിൽ **Pelvic Pose / thunderbolt pose/ diamond pose** എന്നൊക്കെ പേരുകളുണ്ട്.
* മുട്ടുകൾ മടക്കി ഇരിക്കുക.
* രണ്ടു കാലുകളും മടക്കി പൃഷ്ഠത്തോട് ചേർത്ത്  വയ്ക്കുക. 
* രണ്ടു പാദങ്ങള്ക്കുംക ഇടയിൽ പൃഷ്ഠം തറയിൽ പതിഞ്ഞിരിക്കണം.
* കൈപത്തികൾ കാൽമുട്ടുകളിൽ പതിച്ചു വയ്ക്കണം.
* ഇങ്ങനെ എത്ര നേരം വേണമെങ്കിലും ഇരിക്കാം.

## ഗുണം

* ദഹനേന്ദ്രിയങ്ങളെ ശക്തിപ്പെടുത്തുന്നു.
* പാൻ‌ക്രിയാസിനെ ശക്തിപ്പെടുത്തുന്നു.
* അടിവയറ്റിലെ അവയവങ്ങൾ ക്കും ഗ്രന്ഥികൾക്കും നാഡിഞരമ്പുകൾക്കും പോഷകം  സുലഭമായി കിട്ടുന്നതുകൊണ്ട് അവയ് ക്കെല്ലാം ബലവും പുഷ്ടിയും ഉണ്ടാകുന്നു. 
* ആർത്തവരോഗങ്ങൾ കുറക്കുന്നു 
* പൈൽസ് ഉള്ളവർക്ക് വജ്രാസനം നല്ലതാണ്.

വർഗ്ഗം:യോഗ